വിം കോവെര്‍മാന്‍സ് ഇന്ത്യന് ഫുട്ബാള് കോച്ചാവും | Madhyamam\nWed, 05/23/2012 - 00:52 ( 1 year 1 dayago) വിം കോവെര്‍മാന്‍സ് ഇന്ത്യന് ഫുട്ബാള് കോച്ചാവും (+)(-) Font Size ന്യൂദല്‍ഹി: നെതര്‍ലന്‍ഡ്സിന്റെ മുന് രാജ്യാന്തര താരം വിം കോവെര്‍മാന്‍സ് ഇന്ത്യന് ഫുട്ബാള് ടീമിന്റെ പരിശീലകനാവും. ഇപ്പോള് അയര്‍ലന്‍ഡ് ഫുട്ബാള് അസോസിയേഷന് ഡയറക്ടറായി പ്രവര്‍ത്തിക്കുന്ന 51കാരന്റെ നിയമനത്തിന് ഓള് ഇന്ത്യാ ഫുട്ബാള് ഫെഡറേഷന് (എ.ഐ.എഫ്.എഫ്) ജൂണില് അംഗീകാരം നല്‍കും. രണ്ടു വര്‍ഷത്തേക്കാണ് കരാര്. ആഗസ്റ്റില് നടക്കുന്ന നെഹ്റു കപ്പാണ് കോവെര്‍മാന്‍സിന്റെ ആദ്യ ദൗത്യം.\nഇംഗ്ളീഷുകാരനായ ബോബ് ഹൂട്ടനെ 2011 ആദ്യത്തില് പുറത്താക്കിയതിനുശേഷം ഒരു മുഴുവന് സമയ പരിശീലകനുവേണ്ടി എ.ഐ.എഫ്.എഫ് നടത്തുന്ന അന്വേഷണത്തിനാണ് കോവെര്‍മാന്‍സിന്റെ ആഗമനത്തോടെ അന്ത്യമാവുന്നത്. ഹൂട്ടന് ശേഷം അര്‍മാന്‍ഡോ കൊളാസോയെയും തുടര്‍ന്ന് സാവിയോ മെദീരയെയും താല്‍ക്കാലികമായി നിയമിച്ചു. മെദീരയുടെ കാലാവധി മേയ് 31ന് അവസാനിക്കും. കഴിഞ്ഞ ഒക്ടോബറില് ഇന്ത്യന് ടീമിന്റെ ടെക്നിക്കല് ഡയറക്ടറായി ചുമതലയേറ്റ ഡച്ചുകാരന് റോബ് ബാനിന് മുഖ്യ പരിശീലകനെ കണ്ടെത്തുക എന്ന ദൗത്യം കൂടിയുണ്ടായിരുന്നു. ഈ സ്ഥാനത്തേക്ക് ബാന് നാട്ടുകാരനായ കോവെര്‍മാന്‍സിനെ നിര്‍ദേശിക്കുകയും ചെയ്തു.\nഅടുത്ത മാസം ഏഴിനോ എട്ടിനോ നടക്കുന്ന എക്സിക്യൂട്ടിവ് കമ്മിറ്റി യോഗത്തില് പുതിയ കോച്ചിനെ ഔദ്യോഗികമായി പ്രഖ്യാപിക്കുമെന്ന് എ.ഐ.എഫ്.എഫ് വൈസ് പ്രസിഡന്റ് എ.ആര്. ഖലീല് അറിയിച്ചു. കോവെര്‍മാന്‍സിന്റെ കാര്യത്തില് ധാരണയായിട്ടുണ്ട്. കരാര് വ്യവസ്ഥകള് അദ്ദേഹം അംഗീകരിച്ചു. ആദ്യം രണ്ട് വര്‍ഷത്തേക്കായിരിക്കും നിയമനമെന്നും പ്രകടനം തൃപ്തികരമായാല് കരാര് നീട്ടുന്നകാര്യം പരിഗണിക്കുമെന്നും ഖലീല് കൂട്ടിച്ചേര്‍ത്തു.\n1988ല് യൂറോ കപ്പ് ചാമ്പ്യന്‍മാരായ നെതര്‍ലന്‍ഡ്സ് ടീമില് അംഗമായിരുന്നു കോവെര്‍മാന്‍സ്. ദേശീയ ജഴ്സിയണിഞ്ഞ് ഈ ഡിഫന്‍ഡര് ഒരു തവണ മാത്രമേ കളത്തിലിറങ്ങിയുള്ളൂവെങ്കിലും ഒരു വ്യാഴവട്ടക്കാലം ആഭ്യന്തരഫുട്ബാളില് സജീവസാന്നിധ്യമായിരുന്നു. 1990ലാണ് ആദ്യമായി പരിശീലകന്റെ കുപ്പായമിടുന്നത്. വിവിധ ക്ളബുകളുടെയും 2002 മുതല് 2008 വരെ നെതര്‍ലന്‍ഡ്സ് യൂത്ത് ടീമിന്റെയും കോച്ചായി. ഇക്കാലയളവില് വെസ്ലീ സ്നീഡര്, റോബിന് വാന്‍പേഴ്സി, ഡിര്‍ക് ക്യുയിറ്റ് തുടങ്ങിയ സൂപ്പര്‍താരങ്ങളുടെ വളര്‍ച്ചക്ക് മേല്‍നോട്ടം വഹിച്ചു. 2010ല് കുറച്ചുകാലം ദേശീയ അണ്ടര് 21 ടീമിനെയും പരിശീലിപ്പിച്ചിട്ടുണ്ട്.\nഅതേസമയം, അണ്ടര് 22 ഇന്ത്യന് ടീമിന്റെയും എ.ഐ.എഫ്.എഫ് സംഘമായ പൈലാന് ആരോസിന്റെയും കോച്ചാവാന് ഡച്ചുകാരന് റെയ്മണ്ട് ലിബ്രെറ്റ്സ് വിസമ്മതിച്ചു. നവി മുംബൈയിലെ എ.ഐ.എഫ്.എഫ് റീജനല് അക്കാദമി തലവനായ ആസ്ട്രേലിയക്കാരന് ആര്‍തസ് പപാസായിരിക്കും ഈ സ്ഥാനത്തേക്ക് വരുകയെന്നാണ് റിപ്പോര്‍ട്ടുകള്.


"ഏത് കൊമ്പത്തെ തങ്ങൾ ആയാലും ഇവന് കൂച്ചുവിലങ്ങിടണം';ഫിറോസിനെതിരായ പരാമർശത്തിൽ ഹൈദരലി തങ്ങളുടെ മകനെ ചീത്തവിളിച്ച് കോൺഗ്രസുകാർ - SM MEDIA NEWS MALAYALAM BEST NEWS ONLINE\nHome കേരളവാർത്തകൾ “ഏത് കൊമ്പത്തെ തങ്ങൾ ആയാലും ഇവന് കൂച്ചുവിലങ്ങിടണം’;ഫിറോസിനെതിരായ പരാമർശത്തിൽ ഹൈദരലി തങ്ങളുടെ മകനെ ചീത്തവിളിച്ച് കോൺഗ്രസുകാർ\n“ഏത് കൊമ്പത്തെ തങ്ങൾ ആയാലും ഇവന് കൂച്ചുവിലങ്ങിടണം’;ഫിറോസിനെതിരായ പരാമർശത്തിൽ ഹൈദരലി തങ്ങളുടെ മകനെ ചീത്തവിളിച്ച് കോൺഗ്രസുകാർ\nകൊച്ചി : പി കെ ഫിറോസിനെതിരായ കത്വ ഫണ്ട് തട്ടിപ്പ് ആരോപണത്തിൽ പ്രതികരിച്ച ലീഗ് സംസ്ഥാന അധ്യക്ഷന് ഹൈദരലി തങ്ങളുടെ മകനും യൂത്ത് ലീഗ് ദേശീയ ഉപാധ്യക്ഷനുമായ മുഈനലി തങ്ങള്‍ക്കെതിരെ കോണ്‍ഗ്രസ് പ്രവര്‍ത്തകരുടെ ചീത്തവിളി. അലി അബ്ബാസ് എന്ന കോണ്‍ഗ്രസ് പ്രവര്‍ത്തകനാണ് മുഈനലി തങ്ങളെ ദുരന്തമെന്ന് വിശേഷിപ്പിച്ച് രംഗത്തെത്തിയത്. മുസ്ലീംലീഗിന്റേ ഗ്രൂപ്പിലാണ് അലി അബ്ബാസിന്റെ പരാമര്‍ശം.\n”ഏത് കൊമ്പത്തുള്ള തങ്ങളായാലും വേണ്ടിയില്ല ഇവനെ പാര്‍ട്ടി കൂച്ചുവിലങ്ങിടണം. ഇവന്റെ പല പ്രസ്‌താവനകളും അപക്വവും പാര്‍ട്ടി ശത്രുക്കളെ സുഖിപ്പിക്കുന്നതുമാണ്. പാര്‍ട്ടി പ്രതിസന്ധിയില് അകപ്പെടുമ്പോള് മാത്രം ചാനലില് വന്ന് പാര്‍ട്ടിക്കെതിരെ പറയുന്ന ഒരു ദേശീയ നേതാവാണ് പോലും ഈ ദുരന്തം. പാര്‍ട്ടിയാണ് വലുത്. അല്ലാതെ നേതാക്കളല്ല. ഇവനെ എടുത്ത് പുറത്തിടണം.” മുഈനലി തങ്ങളുടെ ഫോട്ടോ സഹിതമാണ് അലിയുടെ ഈ പരാമര്‍ശം.\nഫണ്ട് തട്ടിപ്പ് ആരോപണത്തില് പി കെ ഫിറോസിനെതിരെ മുഈനലി തങ്ങള് രംഗത്തെത്തിയിരുന്നു. യൂത്ത് ലീഗ് ദേശീയസമിതി അംഗം യൂസഫ് പടനിലത്തിന്റെ ആരോപണം ശരിവയ്ക്കുന്നതായിരുന്നു മുഈനലിയുടെ പ്രതികരണം. പീഡനത്തിനിരയായ പെണ്‍കുട്ടികളുടെ കുടുംബത്തെ സഹായിക്കാന് പിരിച്ച പണം സംബന്ധിച്ച കണക്ക് രണ്ടു വര്‍ഷം കഴിഞ്ഞിട്ടും നേതാക്കള് പുറത്തുവിട്ടിട്ടില്ല. ഫണ്ടിന്റെ കണക്ക് ദേശീയസമിതിയില് ആവശ്യപ്പെട്ടിരുന്നു. എത്ര തുക പിരിച്ചെന്ന് നിരവധി തവണ ചോദിച്ചു. എന്നാല് കണക്ക് മാത്രം അവതരിപ്പിച്ചില്ല. ഇനി ഈ പണം കുടുംബങ്ങള്‍ക്ക് കൊടുത്തോ എന്ന കാര്യവും വ്യക്തമാക്കിയിട്ടില്ല. ഇക്കാര്യത്തില് രണ്ടു തവണ പി കെ കുഞ്ഞാലിക്കുട്ടിക്ക് പരാതി നല്‍കിയെങ്കിലും നടപടിയുണ്ടായില്ലെന്നും മുഈനലി തങ്ങള് പറഞ്ഞിരുന്നു.\nയൂത്ത് ലീഗ് പിരിച്ചെടുത്ത പണം ഇതുവരെയും ഇരകള്‍ക്ക് കൈമാറിയില്ലെന്നാണ് യൂസഫ് പടനിലം വെളിപ്പെടുത്തിത്. 48 ലക്ഷം രൂപ പിരിച്ചതില് ഒരു രൂപ പോലും ഇരകളുടെ കുടുംബത്തിന് കൈമാറിയിട്ടില്ല. 2019ല് പി കെ ഫിറോസ് നടത്തിയ യുവജനയാത്രയുടെ കടമുണ്ടെന്ന് പറഞ്ഞ് 15 ലക്ഷം രൂപ വകമാറ്റിയെന്നും യൂസഫ് പടനിലം ആരോപിച്ചു. കേരളത്തിലെ യൂത്ത് ലീഗ് പ്രവര്‍ത്തകര്‍ക്കുള്‍പ്പെടെ പണം ലഭിച്ചതായി ഇദ്ദേഹം പറയുന്നു. എല്ലാവരും അതിവൈകാരികമായി ഉള്‍ക്കൊണ്ട കത്വ, ഉന്നാവോ ഇരകള്‍ക്കായി പിരിച്ച തുക നല്‍കാതിരിക്കുന്നത് അതീവ ഗുരുതരമായ വിഷയമായി താന് കാണുന്നതായി യൂസഫ് പടനിലം പറഞ്ഞു. പിരിച്ചെടുത്ത പണം സംബന്ധിച്ച യാതൊരു കണക്കുകളും ദേശീയ കമ്മിറ്റിയ്ക്കുമുന്നില് അവതരിപ്പിച്ചില്ലെന്നും അദ്ദേഹം കുറ്റപ്പെടുത്തി. കണക്ക് അവതരിപ്പിക്കാന് പലതവണ ആവശ്യപ്പെട്ടിട്ടും ഇതുവരെ കാര്യങ്ങളില് വ്യക്തത വരാത്തതിനാലാണ് പൊതുവിടങ്ങളില് ഇത് പറയേണ്ടിവരുന്നതെന്നും അദ്ദേഹം കൂട്ടിച്ചേര്‍ത്തു.\nസാമ്പത്തികക്രമക്കേടുകള് ചോദ്യം ചെയ്‌ത ഹൈദരലി തങ്ങളുടെ മകന് മുഈനലവി തങ്ങളെ പാര്‍ട്ടിയ്ക്കുള്ളില് അപമാനിക്കാന് ശ്രമങ്ങള് നടന്നതായും യൂസഫ് പടനിലം പറഞ്ഞിരുന്നു. ഈ വിഷയവുമായി ബന്ധപ്പെട്ടാണ് യൂത്ത് ലീഗ് ദേശീയ പ്രസിഡന്റ് സാബിര് ഗഫാര് രാജിവെച്ചതെന്നും യൂസഫ് പടനിലം വെളിപ്പെടുത്തി. സികെ സുബൈര് ഉത്തരേന്ത്യന് യാത്രകള് നടത്താന് ഈ ഫണ്ട് ഉപയോഗിച്ചെന്നും യൂസഫ് പറഞ്ഞു. കുഞ്ഞാലിക്കുട്ടി അടക്കമുള്ളവര്‍ക്ക് മുന്നില് ഈ വിഷയം അവതരിപ്പിച്ചിരുന്നു. ആറുമാസത്തില് പരിഹരിക്കാമെന്ന് കഴിഞ്ഞവര്‍ഷം പറഞ്ഞിരുന്നു. എന്നാല് ഇതുവരെ പരിഹാരം ഉണ്ടാകാത്ത സാഹചര്യത്തിലാണ് വിഷയം പൊതുജനമധ്യത്തില് വെളിപ്പെടുത്തിയതെന്നും യൂസഫ് ഇന്നലെ പറഞ്ഞിരുന്നു.\nഹൈദരലി തങ്ങളുടെ മകനെ ചീത്തവിളിച്ച് കോൺഗ്രസുകാർ\nPrevious articleഇന്ധനവിലയ്ക്ക് പിന്നാലെ പാചക വാതകത്തിനും വില കൂട്ടി; സിലിണ്ടറിന് ഒറ്റയടിക്ക് കൂട്ടിയത് 25 രൂപ\nNext articleശ്രീരാമന് വേണ്ടി ഒരു രൂപ; രാമക്ഷേത്ര നിര്‍മാണത്തിന് ഫണ്ട് ശേഖരണവുമായി കോണ്‍ഗ്രസിന്റെ വിദ്യാര്‍ത്ഥി സംഘടന\nസംസ്ഥാനത്ത് കൊവിഡ് പ്രതിരോധത്തിന് പൊലീസും; ഡി ജി പി ഉത്തരവിറക്കി\nസർക്കാർ ഒപ്പമുണ്ട്; എല്ലാവർക്കും സൗജന്യ റേഷൻ, അതിജീവന പാക്കേജുമായി കേരളം\nsmmedia - March 25, 2020\nഐക്യരാഷ്ട്ര സഭയുടെ അംഗീകാരം; കെ.കെ ശൈലജയെ അഭിനന്ദിച്ച് ആഷിഖ് അബു\nശ്രീ ചിത്രയിൽ ഒഴിവ്


Scotish Malayali - 2018 June 1\nYou are here : Scotish Malayali » Archives for June 1st, 2018\nഏഴ് സംസ്ഥാനങ്ങളിൽ കർഷകസമരത്തിന് തുടക്കം\nPublished On Friday, June 01, 2018. Under: Latest News.\nന്യൂഡൽഹി: കേന്ദ്രസർക്കാരിനെ പ്രതിസന്ധിയിലാക്കി ഏഴുസംസ്ഥാനങ്ങളിൽ പത്തുദിവസം നീളുന്ന കർഷകസമരത്തിന് തുടക്കം. മധ്യപ്രദേശിൽമാത്രം പ്രഖ്യാപിച്ചിരുന്ന സമരം മറ്റുസംസ്ഥാനങ്ങളിലെ കർഷകർ ഏറ്റെടുക്കുകയായിരുന്നു. മധ്യപ്രദേശിനുപുറമേ ഹരിയാണ, രാജസ്ഥാൻ, ഉത്തർപ്രദേശ്, ജമ്മുകശ്മീർ, മഹാരാഷ്ട്ര, കർണാടക സംസ്ഥാനങ്ങളിലെ കർഷകരാണ് രാഷ്ട്രീയ കിസാൻ മഹാസംഘിന്റെ നേതൃത്വത്തിൽ വെള്ളിയാഴ്ചമുതൽ സമരത്തിനിറങ്ങിയത്.മധ്യപ്രദേശിലെ മൻസോറിൽ കഴിഞ്ഞവർഷം ജൂണിൽ ആറുകർഷകർ വെടിയേറ്റുമരിച്ചതിന്റെ ഒന്നാംവാർഷികത്തോടനുബന്ധിച്ചായിരുന്നു കർഷകസമരം പ്രഖ്യാപിച്ചത്. കാർഷികകടങ്ങൾ എഴുതിത്തള്ളുക, വിളകൾക്ക് സർക്കാർ വാഗ്‍ദാനംചെയ്ത താങ്ങുവില നൽകുക, സ്വാമിനാഥൻ ...\nഗ്രൂപ്പ് യുദ്ധം മുറുകുന്നു; ബി.ജെ.പി. സംസ്ഥാന പ്രസിഡന്റ് നിയമനം നീളുന്നു\nന്യൂഡൽഹി: ബി.ജെ.പി. സംസ്ഥാന അധ്യക്ഷന്റെ നിയമനം നീളുന്നു. കുമ്മനം രാജശേഖരൻ സ്ഥാനമൊഴിഞ്ഞ് ഒരാഴ്ച പിന്നിട്ടിട്ടും പകരം പ്രസിഡന്റിനെ കണ്ടെത്താനായിട്ടില്ല. മുരളീധരൻപക്ഷവും കൃഷ്ണദാസ്പക്ഷവും തമ്മിലുള്ള ഗ്രൂപ്പ് യുദ്ധം മുറുകുന്നതിനിടയിൽ ഇത് കേന്ദ്രനേതൃത്വത്തിന് തലവേദനയായി. ചെങ്ങന്നൂർ ഉപതിരഞ്ഞെടുപ്പിലെ കനത്ത തിരിച്ചടി, വിഷയം കൂടുതൽ സങ്കീർണമാക്കി. പ്രസിഡന്റ് സ്ഥാനമൊഴിയുകയോ മരണം, അസുഖം തുടങ്ങിയ കാരണങ്ങളാൽ ഒഴിവുവരികയോ ചെയ്യുമ്പോൾ, ഉടൻ ഒരു ഉപാധ്യക്ഷനെ ചുമതലയേൽപിക്കുകയാണ് ബി.ജെ.പി.യിലെ കീഴ്വഴക്കം. ...\nപ്രായപൂർത്തിയാവാത്ത പെൺകുട്ടിയെ പരിശോധന നടത്താതെ കാത്തുനിർത്തിയത് ആറ് മണിക്കൂർ\nപാലക്കാട്: പോലീസ് വൈദ്യപരിശോധനയ്ക്ക് കൊണ്ടുവന്ന പ്രായപൂർത്തിയാവാത്ത പെൺകുട്ടിയെ പരിശോധന നടത്താതെ കാത്തുനിർത്തിയത് ആറ് മണിക്കൂർ. പാലക്കാട് കുട്ടികളുടെയും സ്ത്രീകളുടെയും ആശുപത്രിയിലാണ് സംഭവം. സംഭവം വാർത്തയായതിനെത്തുടർന്ന് വൈദ്യപരിശോധന നടത്തി. പ്രായപൂർത്തിയാകാത്ത ആദിവാസിപെൺകുട്ടിയെ കൂടെ താമസിപ്പിച്ചതിന് കണക്കൻതുരുത്തി ഒടുകിൻകുണ്ട് കോളനിയിലെ ആദിവാസിയുവാവ് ഉണ്ണിക്കൃഷ്ണനെ (23) വടക്കഞ്ചേരി പോലീസ് അറസ്റ്റ് ചെയ്തിരുന്നു. മേയ് 28ന് ഉണ്ണിക്കൃഷ്ണൻ തൃശ്ശൂർ ഭാഗത്തുള്ള കോളനിയിലെ 17 വയസ്സുള്ള ആദിവാസിപെൺകുട്ടിയെ വീട്ടുകാരുടെ ...\nനേതൃത്വത്തിനെതിരെ വിമർശനവുമായി ഡി. വിജയകുമാര്; തെറ്റായ പ്രാരണത്തെ കോൺഗ്രസ് പ്രതിരോധിച്ചില്ല…\nതിരുവനന്തപുരം: നേതൃത്വത്തിനെതിരെ തിരിഞ്ഞ് ചെങ്ങന്നൂരില യുഡിഎഫ് സ്ഥാനാർത്ഥിയായിരുന്ന ഡി വിജയകുമാർ. എല്‍ഡിഎഫ് തനിക്കെതിരെ ഉന്നയിച്ച ആരോപണങ്ങള് പോലും കോണ്‍ഗ്രസ് നേതൃത്വത്തിന് ചെറുക്കാനായില്ലെന്ന് അദ്ദേഹം വിമർശിച്ചു. യുഡിഎഫിന്റെ തോല്‍വിയുടെ ഉത്തരവാദിത്തം തിരഞ്ഞെടുപ്പ് പ്രചാരണത്തിനു നേതൃത്വം വഹിച്ച നേതാക്കള്‍ക്കാണ്. അടിയൊഴുക്കുകള് അവര് നേരത്തേ തിരിച്ചറിഞ്ഞു എന്നിട്ടും നടപടിയെടുത്തില്ലെന്നും അദ്ദേഹം ആരോപണ ഉന്നയിച്ചു. താന് ആര്‍എസ്എസ് പ്രവര്‍ത്തകനാണെന്ന ആരോപണത്തില് കോണ്‍ഗ്രസ് നേതാക്കള്\nഗോവ ബീച്ചിൽ സന്ദർശനത്തിന് വിലക്ക്; കാരണം ബലാത്സംഗം… ഗോവയിലെ ബേടല്‍ബാടിം ബീച്ചിലാണ് നിരോധനം!\nപനാജി: ഗോവ ബീച്ചിൽ സന്ദർശനത്തിന് വിലക്ക്. രാത്രി സന്ദർശനമാണ് വിലക്കിയിരിക്കുന്നത്. ബീച്ചിലേക്കുള്ള വഴിയില് ഗേറ്റ് സ്ഥാപിക്കും. ഇത് സന്ധ്യക്കു ശേഷം അടയ്ക്കാനാണ് പദ്ധതി. പഞ്ചായത്താണ് നിരോധനം ഏര്‍പ്പെടുത്തിയിട്ടുള്ളത്. ദക്ഷിണ ഗോവയിലെ ബേടല്‍ബാടിം ബീച്ചിലാണ് സന്ധ്യ കഴിഞ്ഞുള്ള സന്ദര്‍ശനത്തിന് നിരോധനം ഏർപ്പെടുത്തിയത്. ഇരുപതുകാരി കഴിഞ്ഞയാഴ്ച കൂട്ടബലാല്‍സംഗത്തിന് ഇരയായതിന് പിന്നാലെയാണ് രാത്രി സന്ദർശനത്തിന് വിലക്ക് ഏർപ്പെടുത്തിയിരിക്കുന്നത്. രാത്രി 7.30 നു\nകണ്ണൂരിൽ പ്രായപൂർത്തിയാകാത്ത പെൺകുട്ടിക്ക് പീഡനം; ഓട്ടോ ഡ്രൈവർ അറസ്റ്റിൽ!\nകണ്ണൂർ: പ്രായപൂർത്തിയാകാത്ത പെൺകുട്ടിയെ പീഡിപ്പിച്ചെന്ന് പരാതി. പതിനാറ് വയസുള്ള ആദിവസി വിഭാഗത്തിലുള്ള പെൺകുട്ടിയാണ് പീഡനത്തിനിരയായത്. ഓട്ടോ ഡ്രൈവർ ഫിലിപ്പ് പീഡിപ്പിച്ചെന്നനാണ് പരാതി, പിലിപ്പിനെ പോലീസ് അറസ്റ്റ് ചെയ്തു. പെൺകുട്ടിയുടെ വീട്ടുകാരുടെ പരാതി പ്രകാരമാണ് പോലീസ് കേസെടുത്തത്.\nഇസ്രയേലില്‍നിന്ന് സ്‌പൈക് മിസൈലുകള് വാങ്ങാനൊരുങ്ങി ഇന്ത്യ\nന്യൂഡൽഹി: സൈന്യത്തെ ശക്തിപ്പെടുത്തുന്നതിന്റെ ഭാഗമായി ടാങ്കുകൾ തകർക്കാൻ ശേഷിയുള്ള സ്പൈക് മിസൈലുകൾ ഇസ്രയേലിൽനിന്ന് വാങ്ങാനൊരുങ്ങി ഇന്ത്യ. ടാങ്കുകൾ തകർക്കാൻ ശേഷിയുള്ള മിസൈലുകൾ തദ്ദേശിയമായി വികസിപ്പിക്കാനുള്ള ശ്രമത്തിലാണ് ഡി ആർ ഡി ഒ. എന്നാൽ ഇതിന് മൂന്നുവർഷം വേണ്ടിവരുമെന്നാണ് കണക്കാക്കിയിരിക്കുന്നത്. ഈ സാഹചര്യത്തിലാണ് ഇസ്രയേലിൽനിന്ന് സ്പൈക് മിസൈലുകൾ വാങ്ങാൻ ഒരുങ്ങുന്നത്. ഇടപാടുമായി ബന്ധപ്പെട്ട കാര്യങ്ങൾ അവസാനഘട്ടത്തിലെത്തിയതായും സർക്കാരിന്റെ അനുമതിക്കായി കാത്തിരിക്കുകയാണെന്നും ഉന്നതവൃത്തങ്ങളെ ...\nകർണാടകയിൽ കോൺഗ്രസ്-ജെഡിഎസ് ഒറ്റക്കെട്ട്;മന്ത്രിസഭാ വികസനം ധാരണയായി,ലോകസഭ തിരഞ്ഞെടുപ്പിലും ഒന്നിച്ച്!\nദില്ലി: കർണാടകയിൽ മന്ത്രിസഭ വികസനവുമായി ബന്ധപ്പെട്ട് കോൺഗ്രസും ജെഡിഎസും ധാരണയിലെത്തി. അഞ്ചുതവണ യോഗം ചേര്‍ന്നശേഷമാണ് കോണ്‍ഗ്രസും ജെഡിഎസും മന്ത്രിസഭാ വികസനം സംബന്ധിച്ച തര്‍ക്കങ്ങള് പരിഹരിച്ചത്. അതേസമയം 2019 ലെ ലോക്‌സഭാ തിരഞ്ഞെടുപ്പില് ഒന്നിച്ച് മത്സരിക്കുമെന്നും ഇരുപാര്‍ട്ടികളും പ്രഖ്യാപിച്ചിട്ടുണ്ട്. ധനമന്ത്രി സ്ഥാനം ജെഡിഎസിന് ലഭിക്കും. ഇതിന് പകരമായി സുപ്രധാന വകുപ്പായ ആഭ്യന്തരം കോൺഗ്രസിന് നൽകാനാണ് ധാരണയിലായത്. ഇതോടെ എല്ലാ\nചെങ്കല്‍പേട്ടില് കത്തിക്കരിഞ്ഞ മൃതദേഹം; ജസ്നയുടെ തിരോധാനം അന്വേഷിക്കുന്ന സംഘം പുറപ്പെട്ടു\nചെന്നൈ: കാഞ്ചീപുരത്തെ ചെങ്കൽപേട്ടിനടുത്ത് കത്തിക്കരിഞ്ഞ നിലയിൽ യുവതിയുടെ മൃതദേഹം കണ്ടെത്തി.ഇതേത്തുടർന്ന് പത്തനംതിട്ടയിൽനിന്ന് കാണാതായ വിദ്യാർഥിനി ജെസ്നയുടെ തിരോധാനം അന്വേഷിക്കുന്ന പോലീസ് സംഘം കാഞ്ചീപുരത്തേക്ക് പുറപ്പെട്ടു. മൃതദേഹം ചെങ്കൽപേട്ടിലെ മെഡിക്കൽകോളേജ് ആശുപത്രിയിൽ സൂക്ഷിച്ചിരിക്കുകയാണ്. മരിച്ച യുവതിയുടെ പല്ലിന് ക്ലിപ്പ് ഇട്ടിട്ടുണ്ട്. കാണാതായ ജസ്നയ്ക്കും ക്ലിപ്പിട്ടതാണ് സംശയത്തിനിടയാക്കിയത്. എന്നാൽ മൃതദേഹത്തിന് മൂക്കുത്തിയുണ്ട്. ജസ്നയ്ക്ക് മൂക്കുത്തിയില്ല എന്നത് ശ്രദ്ധേയമാണ്. മൃതദേഹത്തിനടുത്ത് നിന്ന് സ്യൂട്ട് കേസ് ലഭിച്ചിട്ടുണ്ട്. ...\nപി ചിദംബരം ജൂണ് ആറിന് ചോദ്യംചെയ്യലിന് ഹാജരാകണമെന്ന് സിബിഐ\nന്യൂഡൽഹി: ഐ.എൻ.എക്സ് മീഡിയ കേസിൽ മുൻ ധനമന്ത്രി പി. ചിദംബരം ജൂൺ ആറിന് ചോദ്യംചെയ്യലിന് ഹാജരാകണമെന്ന് സി.ബി.ഐ. മെയ് 31 ന് ചോദ്യംചെയ്യലിന് ഹാജരാകണമെന്ന് ചിദംബരത്തോട് സിബി.ഐ നേരത്തെ ആവശ്യപ്പെട്ടിരുന്നു. എന്നാൽ, മറ്റൊരുദിവസം ഹാജരാകാമെന്ന് ചിദംബരം അധികൃതരെ അറിയിച്ചു. ഐ.എൻ.എക്സ് മീഡിയ കേസിൽ അറസ്റ്റ് ചെയ്യുന്നതിൽനിന്ന് ജൂലായ് മൂന്നുവരെ പി ചിദംബരത്തിന് ഡൽഹി കോടതി ഇടക്കാല സംരക്ഷണം നൽകിയിരുന്നു. സി.ബി.ഐ ആവശ്യപ്പെടുമ്പോഴെല്ലാം ചോദ്യംചെയ്യലിന് ...


4malayalees - യു.എ.ഇയിലെ ഇന്ത്യക്കാര്‍ക്ക് പാസ്പോര്‍ട്ട് കേന്ദ്രങ്ങള് സന്ദര്‍ശിക്കുന്നതിന് മുന്‍കൂട്ടി ബുക്ക് ചെയ്യാന് ഓണ്‍ലൈന് സംവിധാനം; ഓണ്‍ലൈന് ബുക്കിംഗ് സംവിധാനം ഏര്‍പ്പെടുത്തിയിട്ടുള്ളത് ബി.എല്.എസിന്റെ യു.എ.ഇയിലെ പത്ത് സെന്ററുകളില്\nയു.എ.ഇയിലെ ഇന്ത്യക്കാര്‍ക്ക് പാസ്പോര്‍ട്ട് കേന്ദ്രങ്ങള് സന്ദര്‍ശിക്കുന്നതിന് മുന്‍കൂട്ടി ബുക്ക് ചെയ്യാന് ഓണ്‍ലൈന് സംവിധാനം ഏര്‍പ്പെടുത്തി. ബി.എല്.എസിന്റെ യു.എ.ഇയിലെ പത്ത് സെന്ററുകളിലാണ് ഓണ്‍ലൈന് ബുക്കിംഗ് സംവിധാനം ഏര്‍പ്പെടുത്തിയിട്ടുള്ളത്. നേരത്തെ ഓണ്‍ലൈന് സംവിധാനം ഉണ്ടായിരുന്നെങ്കിലും കോവിഡിനെ തുടര്‍ന്ന് പാസ്പോര്‍ട്ട് ഓഫിസിന്റെ പ്രവര്‍ത്തനം നിര്‍ത്തിയതോടെ ഓണ്‍ലൈനും നിര്‍ത്തിയിരുന്നു.\nblsindiavisa-uae.com എന്ന വെബ്സൈറ്റ് വഴിയാണ് അപേക്ഷിക്കേണ്ടത്. വെബ്സൈറ്റിന്റെ ഹോം പേജില് തന്നെ 'ബുക്ക് യുവര് അപ്പോയിന്റ്മന്റെ്' എന്നൊരു ലിങ്കുണ്ട്. അതില് പ്രവേശിച്ച ശേഷം ഏത് സെന്ററിലാണ് ബുക്ക് ചെയ്യേണ്ടത് എന്ന് തിരഞ്ഞെടുക്കണം. ശേഷം പോകാന് ഉദ്ദേശിക്കുന്ന തിയതി സെലക്ട് ചെയ്യണം. ആ ദിവസം ബുക്കിംഗ് പൂര്‍ണമാണെങ്കില് മറ്റേതെങ്കിലും ദിവസം മാറ്റി നല്‍കണം. പോകാന് ഉദ്ദേശിക്കുന്ന സമയവും ആവശ്യമായ സേവനങ്ങളും മറ്റ് വിവരങ്ങളും നല്‍കിയ ശേഷം സബ്മിറ്റ് ചെയ്യണം.\nഅപേക്ഷ നല്‍കുമ്പോള് കൃത്യമായ വിവരങ്ങള് നല്‍കണം. നവജാത ശിശുക്കളുടെ പാസ്പോര്‍ട്ടിനായി മാതാപിതാക്കളില് ആരുടെയെങ്കിലും പാസ്പോര്‍ട്ട് നമ്പര് നിര്‍ബന്ധമാണ്. 60 വയസ്സിന് മുകളില് പ്രായമുള്ളവരും ഗര്‍ഭിണികളും നിശ്ചയദാര്‍ഢ്യമുള്ളവരും 12 വയസ്സില് താഴെയുള്ള കുട്ടികളും ബി.എല്.എസ് സെന്ററുകളില് നേരിട്ടെത്തേണ്ടതില്ല. ഇവരുടെ അപേക്ഷ കുടുംബാംഗങ്ങളോ അടുത്ത ബന്ധുക്കളോ വഴി പാസ്പോര്‍ട്ട് ഓഫീസില് എത്തിച്ചാല് മതിയാകും


കൂട്ടബലാത്സംഗത്തിന് ഇരയായ പെണ്‍കുട്ടിക്കു സ്കൂളിൽ പ്രവേശനം നിഷേധിച്ചു |\nThursday, October 18, 2018 11:13 PM IST\nഡെറാഡൂണ്: കൂട്ടബലാത്സംഗത്തിന് ഇരയായ പെണ്‍കുട്ടിക്കു സ്കൂളിൽ പ്രവേശനം നൽകില്ലെന്നു സ്കൂൾ അധികൃതർ. ഉത്തരാഖണ്ഡിലെ ബോർഡിംഗ് സ്കൂളിൽ പ്രവേശനത്തിനെത്തിയ കൗമാരക്കാരിക്കാണു സ്കൂൾ അധികൃതർ പ്രവേശനം നിഷേധിച്ചത്.\nമുന്പു പഠിച്ചിരുന്ന ബോർഡിംഗ് സ്കൂളിലെ നാലു മുതിർന്ന വിദ്യാർഥികളാണു പെണ്‍കുട്ടിയെ പീഡിപ്പിച്ചത്. ഓഗസ്റ്റ് പതിനാലിനായിരുന്നു സംഭവം. സെപ്റ്റംബറിൽ കുട്ടി ഗർഭിണിയാണെന്ന വിവരം സ്കൂൾ അധികൃതരെ അറിയിച്ചു. ഇതേതുടർന്ന് കുട്ടിയെ സ്കൂളിൽനിന്നു പുറത്താക്കാൻ അധികൃതർ ശ്രമിച്ചതോടെയാണ് സംഭവം വെളിച്ചത്തുവരുന്നത്. കേസിൽ പ്രതികളായ കുട്ടികളെയും വീഴ്ച വരുത്തിയ സ്കൂൾ ജീവനക്കാരെയും പോലീസ് അറസ്റ്റ് ചെയ്തിരുന്നു.\nഈ സ്കൂളിൽനിന്നു പഠനം അവസാനിപ്പിച്ച ശേഷം മറ്റൊരു സ്കൂളിൽ പ്രവേശനം നേടാൻ ശ്രമിക്കവെയാണു പെണ്‍കുട്ടിക്കു ദുരനുഭവം നേരിട്ടത്. സമീപിച്ച ചില സ്കൂളുകൾ പ്രവേശനം നൽകില്ലെന്നു പറഞ്ഞപ്പോൾ, പീഡന ഇരയായതിനാൽ പ്രവേശനമില്ല എന്നായിരുന്നു ഒരു സ്കൂളിന്‍റെ മറുപടി. ഈ സ്കൂളിനെതിരേയാണ് ഇരയുടെ കുടുംബം നിയമനടപടിയുമായി മുന്നോട്ടുപോകുന്നത്.\nപ്രവേശനം നിഷേധിച്ച സിബിഎസ്ഇ സ്കൂളിന്‍റെ അംഗീകാരം റദ്ദാക്കണമെന്ന് പെണ്‍കുട്ടിയുടെ അഭിഭാഷക ആവശ്യപ്പെട്ടു. കുട്ടി പീഡനത്തിനിരയായ സ്കൂളിന്‍റെ അനുമതി സിബിഎസ്ഇ റദ്ദു ചെയ്തിരുന്നു.\nന്യൂഡൽഹി: കോവിഡ് 19നെ തുടർന്നുള്ള മരണനിരക്ക് ലോകരാഷ്ട്രങ്ങളിൽ ഏറ്റവും കുറവ് ഇന്ത്യയിലെന്ന് കേന്ദ്രം...


ട്രംപിന്‍റെ പ്രസ്താവന “ഒരു നായയുടെ കുരയ്ക്ക്’ തുല്യം- ഉത്തരകൊറിയ – Times Kerala\nട്രംപിന്‍റെ പ്രസ്താവന “ഒരു നായയുടെ കുരയ്ക്ക്’ തുല്യം- ഉത്തരകൊറിയ\nBy Web Desk On Sep 21, 2017\nപ്യോംഗ്യാംഗ്: ഇനിയും ഭീഷണി തുടർന്നാൽ ഉത്തരകൊറിയയെ തകർക്കുമെന്ന അമേരിക്കൻ പ്രസിഡന്‍റ് ഡോണൾഡ് ട്രംപിന്‍റെ പ്രസ്താവനയ്ക്കു മറുപടിയുമായി ഉത്തരകൊറിയ. ട്രംപിന്‍റെ പ്രസ്താവനയെ “ഒരു നായയുടെ കുരയ്ക്ക്’ തുല്യം എന്നാണ് ഉത്തരകൊറിയൻ നയതന്ത്രജ്ഞൻ വിശേഷിപ്പിച്ചത്. ഭീഷണിയെ കാര്യമായി കാണുന്നില്ലെന്നും ഉത്തരകൊറിയന് വിദേശകാര്യ മന്ത്രി റിയോംഗ് ഹോ പറഞ്ഞു.യുഎൻ വിലക്കുകളെ മറികടന്ന് ആയുധ പരീക്ഷണങ്ങൾ തുടരുമെന്നും അദ്ദേഹം പറഞ്ഞു.\nഅമേരിക്കയെയും തങ്ങളുടെ മറ്റ് സഖ്യ കക്ഷികളെയും തൊട്ടാല് ഉത്തരകൊറിയയെ പൂര്‍ണമായും തകര്‍ക്കുമെന്ന് യു.എന് അസംബ്ലിയില് ചൊവ്വാഴ്ച ഡൊണാള്‍ഡ് ട്രംപ് പ്രസംഗിച്ചിരുന്നു. ഇതിനെതിരെയാണ് രൂക്ഷ ഭാഷയില് പ്രതികരണവുമായി ഉത്തരകൊറിയയും രംഗത്തെത്തിയത്.\nഛത്തീസ്ഗഡിൽ പത്തു ഗ്രാമീണരെ മാവോയിസ്റ്റുകൾ തട്ടിക്കൊണ്ടുപോയി\nപൊതുസ്ഥലത്ത് പുകവലിക്കരുതെന്ന് പറഞ്ഞ 21കാരനെ അഭിഭാഷകന് കാറിടിച്ചു കൊന്നു


Grand Master, Mohanlal, B Unnikrishnan, Vijay Ulakanathan, ഗ്രാന്റ് മാസ്റ്റര്, മോഹന്‍ലാല്, ബി ഉണ്ണികൃഷ്ണന് വിജയ് ഉലകനാഥന്\t- Malayalam Filmibeat\nNews സുധാകരന് പിന്നേയും തിരിച്ചടി... പരാമര്‍ശങ്ങള്‍ക്കെതിരെ ഫ്രാന്‍സിസിന്റെ മകന്; തിരുത്തിയില്ലെങ്കില് നിയമനടപടി\nലാല് ചിത്രത്തിലെ ക്യാമറമാനെ മാറ്റി\n| Published: Tuesday, February 21, 2012, 15:08 [IST]\nമോഹന്‍ലാലിനെ നായകനാക്കി ബി ഉണ്ണികൃഷ്ണന് ഒരുക്കുന്ന ഗ്രാന്റ് മാസ്റ്ററിന് പുതിയ ക്യാമറമാന്. വിജയ് ഉലകനാഥിനെ മാറ്റിക്കൊണ്ട് വിനോദ് ഇല്ലംപ്ിള്ളിയെയാണ് ക്യാമറയ്ക്ക് പിന്നിലേക്ക് നിയോഗിച്ചിരിയ്ക്കുന്നത്.\nസംവിധായകന് ബി ഉണ്ണികൃഷ്ണന് മലയാള സിനിമയ്ക്ക് പരിചയപ്പെടുത്തിയ ഉലകനാഥന്റെ മാറ്റത്തിന് പിന്നില് പലകാര്യങ്ങളാണ് പറഞ്ഞുകേള്‍ക്കുന്നത്. മോഹന്‍ലാലിനെ തന്നെ നായകനാക്കിയൊരുക്കിയ മാടമ്പിയിലൂടെയാണ് ഉലകനാഥന് ആദ്യമായി അരങ്ങേറുന്നത്. പിന്നീട് ലാല്‍ജോസിന്റെ നീലത്താമര യിലും എല്‍സമ്മ എന്ന ആണ്‍കുട്ടിയിലും ഉള്‍പ്പെടെ വിജയ് പ്രവര്‍ത്തിച്ചു.\nചുരുങ്ങിയകാലത്തിനുള്ളില് കഴിവു തെളിയിച്ച ഉലകനാഥനെ തന്നെയാണ് ഗ്രാന്റ് മാസ്റ്ററിലേക്കും ഉണ്ണികൃഷ്ണന് തീരുമാനിച്ചത്. ഈ പ്രൊജക്ടില് നാല് ദിവസം പ്രവര്‍ത്തിച്ച ശേഷം വിജയ് മറ്റൊരു ചിത്രത്തിനായി പോവുകയായിരുന്നു.\nതെലുങ്ക് ചിത്രത്തിന്റെ ജോലികളില് മുഴുകിയ ഉലകനാഥന് പിന്നീട് മടങ്ങിവരില്ലെന്ന് വ്യക്തമായതോടെയാണ് വിനോദ് ഇല്ലംപിള്ളിയെ തുടര്‍ന്ന് ഛായാഗ്രഹണത്തിന് നിയോഗിച്ചത്.\nഉലകനാഥന്റെ ഭാഗത്തു നിന്നുണ്ടായത് പ്രൊഫഷണല് അല്ലാത്ത സമീപനമാണെന്ന് സംവിധായകന് പറയുന്നു. അതേസമയം വിജയ്‌ക്കെതിരെ സംഘടനാനടപടി സ്വീകരിക്കുന്ന കാര്യമൊന്നും ആലോചിക്കു ന്നില്ലെന്നും ഫെഫ്ക ജനറല് സെക്രട്ടറി കൂടിയായ ബി ഉണ്ണികൃഷ്ണന് വ്യക്തമാക്കിയിട്ടണ്ട്.\nRead more about: grand master mohanlalbunnikrishnan ഗ്രാന്റ് മാസ്റ്റര് മോഹന്‍ലാല് ബി ഉണ്ണികൃഷ്ണന്\nDirector B Unnikrishnan seems to be having problems with his cameramen. He replaced cameraman Vijay Ulakanathan\nStory first published: Tuesday, February 21, 2012, 15:08 [IST]


സഹാറ- ബിസിസിഐ പിണക്കം തീര്‍ന്നു • ഇ വാർത്ത | evartha\nസഹാറ- ബിസിസിഐ പിണക്കം തീര്‍ന്നു\nഒടുവില് ഇന്ത്യന് ക്രിക്കറ്റ് കണ്‍ട്രോള് ബോര്‍ഡും സഹാറ ഇന്ത്യയും തമ്മിലുള്ള പ്രശ്‌നങ്ങള് പരിഹരിച്ചു. ടീം ഇന്ത്യയുടെ ഔദ്യോഗികസ്ഥാനത്ത് സഹാറ തുടരുന്നതിനോടൊപ്പം ഇന്ത്യന് പ്രീമിയര് ലീഗിന്റെ അഞ്ചാം പതിപ്പില് അവരുടെ ഉടമസ്ഥതയിലുള്ള പൂന വാരിയേഴ്‌സ് കളിക്കുകയും ചെയ്യും. കാന്‍സര് ചികിത്സയിലേര്‍പ്പെട്ടിരിക്കുന്ന യുവ്‌രാജ് സിംഗിനു പകരം താരത്തെ തെരഞ്ഞെടുക്കാന് പൂനയ്ക്ക് അവസരവും ലഭിക്കും. അതേസമയം, ആറു വിദേശതാരങ്ങളെ കളിപ്പിക്കണമെന്ന പൂനയുടെ നിര്‍ദേശം ബിസിസിഐ അംഗീകരിച്ചില്ല.\n532 കോടിയുടെ കരാറാണ് സഹാറയ്ക്ക് ബിസിസിഐയുമായി ഉണ്ടായിരുന്നത്. ഓരോ ടെസ്റ്റു മത്സരത്തിനും 3.34 കോടി രൂപയാണ് സഹാറ ബിസിസിഐക്ക് നല്കിക്കൊണ്ടിരുന്നത്. കഴിഞ്ഞ 11 വര്‍ഷമായി സഹാറയാണ് ടീം ഇന്ത്യയുടെ മുഖ്യ സ്‌പോണ്‍സര്. ഐപിഎലില് 1702 കോടി രൂപയ്ക്കാണ് പൂന വാരിയേഴ്‌സിനെ സഹാറ വാങ്ങിയത്. കഴിഞ്ഞ കുറേനാളുകളായി ബിസിസിഐയുടെ നടപടികളില് സഹാറ ഇന്ത്യ അത്ര തൃപ്തരല്ലായിരുന്നു. യുവിക്കു പകരം താരത്തെ എടുക്കുന്നതുമായി ബന്ധപ്പെട്ടുണ്ടായ തര്‍ക്കമാണ് ഇരുവരും തമ്മിലുള്ള സംഘട്ടനത്തില് കലാശിച്ചത്. ലോകകപ്പ് ഫൈനലില് ടീം ഇന്ത്യ സാഹറായുടെ ലോഗോ ഇല്ലാതെ ഇറങ്ങിയതും അവരെ ചൊടിപ്പിച്ചിരുന്നു. ഈ പശ്ചാത്തലത്തില് തങ്ങള് സ്‌പോണ്‍സര്‍ഷിപ്പില് നിന്നു പിന്മാറുകയാണെന്ന് സഹാറ ചെയര്‍മാന് സുബ്രത റോയ് വ്യക്തമാക്കിയിരുന്നു.


60 വയസ്സിനു മുകളിലുള്ള സ്ത്രീയായി; നിവിൻ പോളിയുടെ അമ്മ വേഷം: പൂർണിമ പറയുന്നു | Poornima Indrajith Thuramukham\n60 വയസ്സിനു മുകളിലുള്ള സ്ത്രീയായി; നിവിൻ പോളിയുടെ അമ്മ വേഷം: പൂർണിമ പറയുന്നു\nസീന സി.എം June 04, 2022 01:27 PM IST\n‘തുറമുഖം’ എന്ന നിവിൻ പോളി ചിത്രത്തിലൂടെ ഒരിടവേളയ്ക്കു ശേഷം വീണ്ടും മലയാളിപ്രക്ഷകർക്കു മുന്നിലെത്തുകയാണ് നടി പൂർണിമ ഇന്ദ്രജിത്. ചിത്രത്തില് അമ്മ വേഷം കൈകാര്യം ചെയ്യുന്ന പൂർണിമ, കഥാപാത്രത്തിനു ജീവൻ നൽകാൻ നടത്തിയ പരിശ്രമങ്ങൾ ചെറുതല്ല. ചുരുക്കം ചില ചിത്രങ്ങളേ ചെയ്തിട്ടുള്ളുവെങ്കിലും കരിയറിലെ ഏറ്റവും വെല്ലുവിളി നിറഞ്ഞ വേഷമിതാണെന്നു പൂർണിമ നിസംശയം പറയുന്നു. പ്രേക്ഷകർ ഒരു ഇടവേളയ്ക്കു ശേഷമാണു പൂർണിമയെ കാണുന്നതെങ്കിലും താൻ മനഃപൂർവം സിനിമയിൽനിന്നു മാറി നിന്നിട്ടില്ലെന്നു പറയുകയാണ് പൂർണിമ. ഫാഷൻ ഡിസൈനർ, സ്ത്രീസംരംഭക എന്നീ നിലകളിലും ചുവടുറപ്പിച്ചതോടെ ജീവിതം തിരക്കിലായെന്നും സമയപരിമിതി മൂലമാണ് സിനിമയിൽ സജീവമാകാതിരുന്നതെന്നും വ്യക്തമാക്കുന്ന പൂർണിമ ഇന്ദ്രജിത് വിശേഷങ്ങൾ പങ്കിട്ട് മനോരമ ഓൺലൈനിനൊപ്പം.\nതുറമുഖത്തിന്റെ റിലീസിനായി സന്തോഷത്തോടെ കാത്തിരിക്കുകയാണ്. കോവിഡ് കാരണം പല തവണ റിലീസ് മാറ്റിവച്ചതാണ്. ഇപ്പോൾ ചിത്രം പുറത്തിറക്കാൻ തീരുമാനിച്ചപ്പോൾ പ്രതീക്ഷകളേക്കാളുപരി ആശ്വാസമാണു തോന്നുന്നത്. പീരിയഡ് ആക്‌ഷൻ ഡ്രാമയാണ് ‘തുറമുഖം’. നമുക്കിടയിൽ ജീവിച്ചിരുന്ന യഥാർഥ സൂപ്പർഹീറോസിന്റെ കഥ പറയുന്ന ചിത്രം. നിവിൻ പോളിയുടെ അമ്മ വേഷത്തിലാണ് ഞാൻ ചിത്രത്തിൽ പ്രത്യക്ഷപ്പെടുന്നത്. കരിയറിലെ ഏറ്റവും വെല്ലുവിളി നിറഞ്ഞ കഥാപാത്രമാണിത്. 60 വയസ്സിലേറെയുള്ള ഒരു സ്ത്രീയായി വേഷമിടുകയെന്നത് ഒട്ടും എളുപ്പമല്ല. ശാരീരികവും മാനസികവുമായി അതിനു പല തയാറെടുപ്പുകളും വേണ്ടിവന്നു. തുറമുഖത്തിലെ അമ്മ വേഷം ചെയ്തു കഴിഞ്ഞപ്പോൾ എന്റെ മക്കൾ പറയുന്നു ഞാൻ ഒരുപാട് മാറിയെന്ന്. പഴയ അമ്മ അല്ല ഇപ്പോഴത്തെ അമ്മ എന്ന് അവർ പറഞ്ഞപ്പോൾ കൗതുകം തോന്നി.\nനിരവധി സിനിമാ സുഹൃത്തുക്കൾ ഉണ്ടായിട്ടും വീണ്ടും സിനിമയിൽ സജീവമാകാൻ വൈകിയത് എന്തുകൊണ്ട്?\nഒരു കാര്യം മാത്രം ചെയ്യുന്ന വ്യക്തിയല്ലല്ലോ ഞാൻ. എപ്പോഴും എന്തെങ്കിലുമൊക്കെ കാര്യങ്ങളുമായി ബന്ധപ്പെട്ടു തിരക്കിലാണ്. എന്റെ സിനിമാ സുഹൃത്തുക്കൾക്കും അക്കാര്യം അറിയാം. അഭിനേത്രി മാത്രമല്ല ഫാഷൻ ഡിസൈനറും വനിതാ സംരംഭകയും കൂടിയാണ് ഞാൻ. ഒരുപാട് ഐഡന്റിറ്റികൾ ഇപ്പോൾ എനിക്കുണ്ട്. സിനിമയിൽനിന്നു ഞാൻ മാറി നിന്നിട്ടില്ലെന്ന് ഞാനുമായി വളരെ അടുപ്പം പുലർത്തുന്നവർക്കു മാത്രമേ അറിയൂ. പക്ഷേ പ്രേക്ഷകരുടെ മനസ്സിൽ ഇപ്പോഴും വിവാഹശേഷം ഞാൻ സിനിമയില്‍നിന്നു മാറി നിന്നു എന്ന ധാരണ തന്നെയാണ്.\nവർഷങ്ങൾക്കു ശേഷമുള്ള തിരിച്ചുവരവിൽ സിനിമയുടെ ഹയറാർക്കിയിൽ മാറ്റങ്ങൾ വന്നതായി തോന്നിയോ?\nഒരുപാട് മാറ്റങ്ങൾ വന്നിട്ടുണ്ട്. ഒരു കലക്റ്റീവ് ഹയറാർക്കിയായി മാറിയിട്ടുണ്ട് ഇപ്പോൾ. അത് എല്ലാ സിനിമാ സെറ്റിലും അങ്ങനെയാണോ എന്നു ചോദിച്ചാല് എനിക്കു വ്യക്തമായി പറയാൻ പറ്റില്ല. കാരണം, തിരിച്ചുവരവിൽ ഞാൻ ആകെ രണ്ടു ചിത്രങ്ങൾ മാത്രമേ ചെയ്തിട്ടുള്ളു.\nപൂർണിമയുടെയും ഇന്ദ്രജിത്തിന്റെയും പാരന്റിങ് ചർച്ച ചെയ്യപ്പെടാറുണ്ടല്ലോ?\nപാരന്റ് എപ്പോഴും പാരന്റ് തന്നെയാണ്. കുട്ടികളുമായുള്ള ബന്ധത്തിൽ സൗഹൃദം കണ്ടെത്താം എന്നതു ശരി തന്നെ. മക്കൾ മാതാപിതാക്കളെ സുഹൃത്തുക്കളായി കാണാറുണ്ടെങ്കിലും മാതാപിതാക്കൾക്ക് മക്കൾ എപ്പോഴും കുഞ്ഞുങ്ങൾ തന്നെയാണ്. ഇന്നത്തെ കാലത്തെ കുട്ടികൾ വളരെ വ്യത്യസ്തമായി ചിന്തിക്കുന്നവരും സ്വന്തമായി പല കാര്യങ്ങളിലും തീരുമാനം എടുക്കുന്നവരുമാണ്. ഞാനും ഇന്ദ്രനും വളരെ നേരത്തേ വിവാഹം കഴിച്ചവരാണ്. മാതാപിതാക്കൾ ആയ സമയത്ത് മക്കൾക്കും ഞങ്ങൾക്കുമിടയിൽ ഒരു മിഡിൽഗ്രൗണ്ട് ഉണ്ടാക്കിയെടുക്കാൻ ആണ് ഞങ്ങൾ എപ്പോഴും ശ്രമിച്ചിട്ടുള്ളത്. എങ്കിൽ മാത്രമേ അവിടെ കൃത്യമായ ആശയവിനിമയം സാധ്യമാകൂ. എവിടെ പോയാലും വീട്ടിലേയ്ക്കു തിരിച്ചു വരണമെന്നും മാതാപിതാക്കളോടു സംസാരിക്കണമെന്നുമുള്ള ഒരു ചിന്ത മക്കളിൽ ഉണ്ടാക്കിയെടുക്കാൻ സാധിച്ചാൽ അതുതന്നെയാണ് ഏറ്റവും വലിയ കാര്യമെന്നു ഞാൻ വിശ്വസിക്കുന്നു.\nനമ്മളെല്ലാവരും സ്വന്തം വീടുകളിൽ അവരവരുടെ തൊഴിലിനെക്കുറിച്ചു സംസാരിക്കാറുണ്ടല്ലോ. അത്തരം ചർച്ചകൾ ഞങ്ങളുടെ വീട്ടിലുമുണ്ട്. ജോലി സംബന്ധമായ ബുദ്ധിമുട്ടുകളെല്ലാം പരസ്പരം പറയാറുണ്ട്. അതുപോലെ അഭിപ്രായങ്ങളും ആഗ്രഹങ്ങളുമെല്ലാം പങ്കുവയ്ക്കും. ഇതൊക്കെ പറയാനും കേൾക്കാനുമുള്ള ഇടമാണല്ലോ നമ്മുടെ വീട്. സിനിമാ ചർച്ചകൾക്കായി പ്രത്യേക നേരം കണ്ടെത്താറില്ല. എന്തെങ്കിലുമൊക്കെ സാഹചര്യത്തിൽ അത്തരം സംസാരങ്ങൾ ഉണ്ടാകുമെന്നു മാത്രം. പിന്നെ കുട്ടികളുള്ള വീട്ടിൽ എപ്പോഴും കുട്ടികളെക്കുറിച്ചായിരിക്കും കൂടുതൽ ചർച്ചകൾ. എനിക്കും ഇന്ദ്രനും സ്വകാര്യ സമയം കിട്ടണമെങ്കിൽ ഞങ്ങൾ മാത്രമായി യാത്രകൾ പോകേണ്ടി വരും.\nപൂർണിമയുടെ പല സുഹൃത്തുക്കളും സിനിമയിലെ പല കീഴ്‌വഴക്കങ്ങൾക്കുമെതിരെ സംസാരിക്കുകയും മാറ്റങ്ങൾ വേണമെന്നു ശക്തമായി ആവശ്യപ്പെടുകയും ചെയ്യാറുണ്ട്. അത്തരം അഭിപ്രായപ്രകടനങ്ങളൊന്നും പൂർണിമയുടെ ഭാഗത്തു നിന്നുണ്ടായിട്ടില്ലല്ലോ?\nമാറ്റങ്ങൾ വേണമെന്നു പറയുന്ന എന്റെ സുഹൃത്തുക്കൾക്കു പൂർണ പിന്തുണയുമായി ഞാൻ എപ്പോഴും ഒപ്പമുണ്ട്. സിനിമാ മേഖലയിൽ പ്രവർത്തിക്കുന്നവർ മാറ്റങ്ങൾ ആവശ്യപ്പെടുമ്പോഴാണ് അത് സിനിമയിലെ ആവശ്യമായി മാറുന്നത്. ആ പ്രശ്നത്തിലേക്ക് ഇറങ്ങിച്ചെന്ന് മനസ്സിലാക്കുമ്പോഴാണ് അതിന്റെ സത്യാവസ്ഥ ബോധ്യമാവുക. ഞാൻ ഒരു സ്ത്രീസംരംഭകയായതുകൊണ്ടു തന്നെ മറ്റുള്ള മേഖലകളിലെ സ്ത്രീകളെ കാണുന്നുണ്ട്. അവരുടെ പ്രശ്നങ്ങൾ ചർച്ച ചെയ്യാറുമുണ്ട്. ഓരോ മേഖലയിലേയും സ്ത്രീകൾ നിലനിൽപ്പിനായി സമരം ചെയ്യുമ്പോൾ അതിൽനിന്ന് ഒരിക്കലും ഞാൻ ഒഴിഞ്ഞുമാറി നിൽക്കില്ല. അനുഭവങ്ങൾ ഇല്ലാത്ത കാര്യത്തെക്കുറിച്ച് എനിക്കു പ്രതികരിക്കാനാകില്ലല്ലോ? ബാക്കിയുള്ളവർ പറയുന്നതിൽ സത്യമുണ്ടെന്നു വിശ്വസിച്ചു പിന്തുണയ്ക്കാൻ അല്ലേ എനിക്കു പറ്റൂ. അത് എന്നും എപ്പോഴും ഞാന് ചെയ്തുകൊണ്ടേയിരിക്കുന്നു. എപ്പോഴും ഞാൻ അവർക്കൊപ്പം തന്നെയാണ്.\nപൂർണിമ പ്രധാന വേഷത്തിലെത്തുന്ന ചിത്രം ഉടൻ പ്രതീക്ഷിക്കാമോ?\nതീർച്ചയായും. എല്ലാവരുടേയും ആഗ്രഹമല്ലേ അത്. ഞാൻ ഒരുപാട് സ്ക്രിപ്റ്റുകൾ കേൾക്കുന്നുണ്ട്. അതിൽ പല പ്രോജക്ടുകളും തുടങ്ങാനിരിക്കുന്നു. ഉറപ്പായും എന്റെ വേറെയും ചിത്രങ്ങൾ പ്രേക്ഷകർക്കു പ്രതീക്ഷിക്കാം.\n2uoj41lcigtck23d5vd4j7djsd https-www-manoramaonline-com-movies-interview video-component


രോഹിതിന്റെ ആത്മഹത്യ: ആരോപണം രാഷ്ട്രീയ ലാഭം ലക്ഷ്യമിട്ടെന്ന് ബന്ദാരു ദത്താത്രേയ\nWeb Desk Jan 20, 2016, 09:46 pm IST\nസെക്കന്ദരാബാദ് : ഹൈദരാബാദ് സർവകലാശാലയിലെ ഗവേഷണ വിദ്യാർത്ഥി രോഹിത് വെമുല ആത്മഹത്യ ചെയ്തതുമായി ബന്ധപ്പെട്ട വിഷയത്തിൽ തനിക്ക് ഒരു പങ്കുമില്ലെന്ന് കേന്ദ്രമന്ത്രി ബന്ദാരു ദത്താത്രേയ. രാഷ്ട്രീയ ലാഭം ലക്ഷ്യമിട്ട് ചിലർ ബോധപൂർവം തന്നെ വിവാദത്തിലേക്ക് വലിച്ചിഴയ്ക്കുകയായിരുന്നുവെന്നും അദ്ദേഹം പറഞ്ഞു.\nഹൈദരാബാദ് സർവകലാശാല ഒരു സ്വയംഭരണ സ്ഥാപനമാണെന്നും, ആഭ്യന്തര കാര്യങ്ങളിൽ ഇടപെടാൻ പരിമിതികളുണ്ടെന്നും കേന്ദ്രമന്ത്രി ബംഗാരു ദത്താത്രേയ പറഞ്ഞു. ഹൈദരാബാദ് സർവകലാശാല വിദ്യാർത്ഥി രോഹിത് വെമുലയുടെ ആത്മഹത്യയുമായി ബന്ധപ്പെട്ട് തനിക്കെതിരെ ഉയർന്ന ആരോപണങ്ങൾ തീർത്തും വാസ്തവ വരുദ്ധമാണ്. സർവകലാശാലയിൽ നിലനിൽക്കുന്ന പ്രശ്നങ്ങൾ ധരിപ്പിക്കുന്നതിനായി കഴിഞ്ഞ വർഷം ഓഗസ്റ്റിൽ പ്രതിനിധി സംഘം തന്നെ സന്ദർശിച്ചിരുന്നു.\nഇവിടത്തെ സ്ഥിതി വളരെ മോശമാണെന്നും, ഈ നില തുടരുന്നത് ആശങ്കാജനകമാണെന്നും സംഘം തന്നോട്\nവെളിപ്പെടുത്തി. ഇത് സെക്കന്തരാബാദ് എം.പി എന്ന നിലയിൽ മാനവ ശേഷി വികസന വകുപ്പിന്റെ ശ്രദ്ധയിൽ പെടുത്തുക മാത്രമാണ് താൻ ചെയ്തത്. രാഷ്ട്രീയ വ്യത്യാസമില്ലാതെ ഏത് വിഷയത്തിനും അർഹമായ പരിഗണന ഒരു എം പി എന്ന നിലയിൽ ചെയ്തിട്ടുണ്ട്. ഇതല്ലാതെ വിഷയത്തിൽ യാതൊരു ഇടപെടലും നടത്തിയിട്ടില്ലെന്നും ബന്ദാരു ദത്താത്രേയ പറഞ്ഞു.\nഇതുമായി ബന്ധപ്പെട്ട് രാഷ്ട്രീയ സമ്മർദ്ദം ഉണ്ടായിട്ടില്ലെന്ന് ഹൈദരാബാദ് സർവകലാശാല വൈസ് ചാൻസലറും വ്യക്തമാക്കി.


യുദ്ധത്തിനിടയിലെ മാധ്യമപ്രവർത്തനം: സിറിയയിലെ ജേണലിസ്റ്റുകളുടെ കഥ | islamonlive\nHome/Human Rights/യുദ്ധത്തിനിടയിലെ മാധ്യമപ്രവർത്തനം: സിറിയയിലെ ജേണലിസ്റ്റുകളുടെ കഥ\nമരിക്കുന്നതിന് മുമ്പ് മേരി കോള്‍വിന് തന്റെ ചെരുപ്പു തപ്പുകയായിരുന്നു. മധ്യ പടിഞ്ഞാറന് സിറിയയിലെ ഹിംസ്വിനടുത്തുള്ള അവരുടെ താല്‍ക്കാലിക പത്രപ്രവര്‍ത്തക ഓഫീസിന് മുകളില് ആദ്യമേ ഒരു റോക്കറ്റ് ഇടിച്ചിറങ്ങിയിരുന്നു. അതിനു പിന്നാലെ വന്ന വേറൊരെണ്ണം അവരുടെയും ജീവനെടുത്തു. ഒട്ടേറെ അംഗീകാരങ്ങള് നേടിയ ഒരു പത്ര പ്രവര്‍ത്തകയായതിനാല് അവരുടെ ദാരുണമായ മരണം ലോകവ്യാപകമായ പ്രതിഷേധങ്ങള്‍ക്കിടയാക്കുകയും സിറിയയുടെ ഭീകരാന്തരീക്ഷം ലോകത്തിന് മനസിലാക്കിക്കൊടുക്കുകയും ചെയ്തു. ജേണലിസ്റ്റുകള് അടുക്കാന് മടിക്കുന്ന ഒരു ഭൂമികയായി അതോടെ സിറിയ മാറി.\nഅതുമുതല്, പല മാധ്യമങ്ങളും തങ്ങളുടെ സ്റ്റാഫിനെ സിറിയയിലേക്കയക്കുന്നത് ഒഴിവാക്കുകയും സാധാരണക്കാര് സ്മാര്‍ട്ട് ഫോണുപയോഗിച്ച് റെക്കോര്‍ഡ് ചെയ്യുന്ന വീഡിയോകള് വാര്‍ത്തക്കായി ഉപയോഗിക്കാനാരംഭിക്കുകയും ചെയ്തു. യുദ്ധത്തിനിടയില്‍പ്പെട്ട് സകലതും നഷ്ടമായ തദ്ദേശീയരായ എന്‍ജിനീയര്‍മാരും ആര്‍ട്ടിസ്റ്റുകളും വിദ്യാര്‍ഥികളുമെല്ലാമായിരുന്നു അവര്.\nരാജ്യത്തെ മുഖ്യധാരാ മാധ്യമങ്ങള് പടച്ചുവിടുന്ന കുപ്രചരണങ്ങളെ വെല്ലുവിളിച്ചുകൊണ്ട്, തങ്ങളുടെ കഷ്ടപ്പാടുകള്‍ക്ക് ഒരറുതിയാഗ്രഹിച്ച് തെരുവുകളിലേക്ക് ക്യാമറയും പിടിച്ചിറങ്ങുകയായിരുന്നു അവരെല്ലാം. തങ്ങളുടെ ദേശത്ത് സംഭവിച്ചുകൊണ്ടിരിക്കുന്നത് പുറം ലോകത്തെ അറിയിക്കണമെന്നാഗ്രഹിച്ച്, പ്രാഥമികമായ സുരക്ഷാ മുന്നൊരുക്കങ്ങള് പോലുമില്ലാതെയാണ് അവര് ഇറങ്ങിത്തിരിച്ചത്. ട്രെയിനിംഗോ മറ്റോ ലഭിക്കാത്ത പറ്റെ ചെറുപ്പക്കാരായ ഇവര്‍ക്കാകട്ടെ, അപകടകരമായ സാഹചര്യമായിരുന്നിട്ടും അന്താരാഷ്ട്ര മാധ്യമപ്രവര്‍ത്തകര്‍ക്ക് കിട്ടുന്ന ഒരു ആനുകൂല്യവും കൂട്ടിനുണ്ടായിരുന്നില്ല – ഒരു എന്‍ജിഒ റിപ്പോര്‍ട്ട് ചെയ്യുന്നു.\nസര്‍ക്കാറിനു പുറമേ സിറിയയില് മറ്റു സഖ്യ, സായുധസേനകളുടെയുമെല്ലാം കണ്ണിലെ കരടായിരുന്നു മാധ്യമ പ്രവര്‍ത്തകര്. സിറിയയിലെ ഒരു മനുഷ്യാവകാശ സംഘടനയുടെ കണക്കുപ്രകാരം, 2011-19 വര്‍ഷത്തിനിടയില് 695-ഓളം മാധ്യമപ്രവര്‍ത്തകര്‍ക്ക് ജീവന് നഷ്ടപ്പെടുകയോ, അവയവഭംഗം സംഭവിക്കുകയോ ചെയ്തു. മാതൃ സ്ഥാപനങ്ങള് പോലും അവരെ തിരിഞ്ഞു നോക്കുകയുണ്ടായില്ല. കോള്‍വിന്റേതു പോലെ അവരുടെ പേരുകള് നമുക്ക് പരിചിതമായില്ല.\nആറുമക്കളിലൊരുവനായ ടിം സിയൂഫിയുടെ കുടുംബം പ്രക്ഷോഭങ്ങള്‍ക്ക് മുമ്പു തന്നെ അരക്ഷിതാവസ്ഥയിലായിരുന്നു. വിപ്ലവം ഡമസ്‌ക്കസിലെത്തുന്നതിന് മുമ്പേ ടിമ്മിന്റെ പിതാവ് അറസ്റ്റിലായിരുന്നു. പ്രക്ഷോഭം പൊട്ടിപ്പുറപ്പെട്ടപ്പോള് അദ്ദേഹവും സമരങ്ങളില് പങ്കാളിയായി. ഭരണകൂടത്തിന്റെ നെറികേടിനെതിരെ ശബ്ദിക്കാന് അത് പകര്‍ത്തുകയാണ് തന്റെ വഴിയെന്ന് ടിം മനസിലാക്കി. ‘തോക്ക് അല്ലെങ്കില് ക്യാമറ, രണ്ടാലൊന്നു തിരഞ്ഞെടുക്കലല്ലാതെ നിര്‍വാഹമുണ്ടായിരുന്നില്ല. ‘- ടിം പറയുന്നു.\nപത്തൊമ്പതാം വയസില് ആദ്യമായി ഒരു ക്യാമറ വാങ്ങിയ ടിം ദിനംപ്രതി ചിത്രങ്ങളെടുക്കുകയും തന്റെ ഫേസ്ബുക്ക് പേജിലൂടെ പങ്കുവെക്കുകയും ചെയ്തു. ഒട്ടും വൈകാതെ അദ്ദേഹം പ്രൊഫഷനലായി മാറുകയും യുദ്ധമുഖത്തെ ഭീതിദമായ ചിത്രങ്ങളും വീഡിയോകളുമെല്ലാം അന്താരാഷ്ട്ര മാധ്യമങ്ങള്‍ക്കു വേണ്ടി ഒപ്പിയെടുക്കുകയും ചെയ്തു. അങ്ങനെയിരിക്കെ, ഒരു സ്റ്റോറി ചെയ്തുകൊണ്ടിരിക്കുകയായിരുന്ന ടിമ്മിന് പരിക്കേറ്റപ്പോള് നഷ്ടപരിഹാരമായി നൂറു ഡോളറാണത്രെ ലഭിച്ചത്. ‘ഒരു ധാന്യപ്പൊതിക്ക് മുന്നൂറു ഡോളര് വിലയുള്ള സ്ഥലത്താണിതെന്നോര്‍ക്കണം’- ടിം പറയുന്നു.\n2018 ല് ഡമസ്‌കസിന് പത്തു കിലോമീറ്ററകലെയുള്ള ദൗമയിലായിരുന്നു ടിമിന്റെ വേറൊരു ദൗത്യം. ദൗമയില് സിറിയന്, റഷ്യന് സേനകള് തുടര്‍ച്ചയായി ആക്രമണം നടത്തുന്ന സമയമായിരുന്നു അത്. ടിമ്മിന് ഇരുപത്തഞ്ച് വയസു മാത്രമായിരുന്നു പ്രായം. പലതരത്തിലുള്ള ഒളിവിടങ്ങളിലിരുന്ന് ഒട്ടനവധി ചിത്രങ്ങളും മറ്റുമാണ് ടിം പകര്‍ത്തിയത്.\n‘ഒരുപാട് പേരാണ് അവിടെ മരിച്ചുവീണത്. ഒരിക്കലും വിട്ടുപോകില്ലെന്ന് കരുതിയവര്. കുട്ടികളുള്‍പ്പെടെ ഇരുപത്തിമൂന്നോളം പേര് കൊല്ലപ്പെട്ടു, എന്റെ അയല്‍പക്കക്കാരടക്കം.’- ഗദ്ഗദത്തോടെ ടിം പറയുന്നു. ഉറങ്ങുന്നവര്‍ക്ക് മുകളില് ബോംബ് വര്‍ഷിച്ചത്, ഒരു വെടിനിര്‍ത്തല് പ്രഖ്യാപനം പ്രതീക്ഷിച്ച് ജനം ടിവിക്ക് ചുറ്റും കൂടിനില്‍ക്കുന്നത്, തുടങ്ങി മുഖ്യധാരാ മാധ്യമങ്ങളുടെ കണ്ണില്‍പ്പെടാത്തവ പകര്‍ത്താനാണ് ടിം ഉത്സാഹിച്ചത്. ഉപരോധം മൂലം പകര്‍ത്തിയത് ശേഖരിച്ചുവെക്കാന് ഒരു ഹാര്‍ഡ് ഡ്രൈവ് വാങ്ങാനും, പവര്‍കട്ട് മൂലം കൃത്യമായി ചാര്‍ജ് ചെയ്യാനും അയാള് ബുദ്ധിമുട്ടി.\nസൈന്യവും പ്രതിപക്ഷവും ചര്‍ച്ചകള് നടത്തുന്ന ഒഴിവില് ടിമും ബസില് ദൗമയില് നിന്നും യാത്രതിരിച്ചു. ഭരണപക്ഷം കയ്യടക്കി വെച്ചിരിക്കുന്ന സ്ഥലമെത്തിയപ്പോള് ഗവണ്‍മെന്റനുകൂലികള് ബസിനു നേരെ കല്ലേറു നടത്തുകയുണ്ടായി. ഓരോ ചെക്ക്‌പോയിന്റിലും സൈനികര് പരിശോധന നടത്തി. താന് ഷൂട്ട് ചെയ്തത് അവര് കാണുമെന്ന് അയാള് ഭീതിപ്പെട്ടു. തന്റെ കയ്യില് ആകെയുണ്ടായിരുന്ന എണ്ണൂറു ഡോളര് നഷ്ടപ്പെട്ടു. തന്റെ സ്വന്തം സഹോദരനെ പോരാളികള് തടഞ്ഞുവെച്ചു.\nരക്ഷപ്പെടാനൊരവസരമൊത്തപ്പോള് ടിം പോയത് തുര്‍ക്കിയിലേക്കാണ്. അവിടെ തന്റെ അപാര്‍ട്ട്‌മെന്റ് മുറിയിലിരുന്ന് ജനാലയിലൂടെ പുറത്തേക്കുനോക്കിയപ്പോള് ജനജീവിതം സൈ്വര്യമായി മുന്നോട്ടുപോകുന്നത് കണ്ട് താന് അമ്പരന്നുപോയെന്ന് ടിം പറയുന്നു. എയര്‍പോര്‍ട്ടിനടുത്തുള്ള തന്റെ മുറിയില് വിമാനത്തിന്റെ ഹുങ്കാരം കേള്‍ക്കുമ്പോഴെല്ലാം അയാള് ഞെട്ടിയുണരും. സിറിയയില് കുടുങ്ങിക്കിടക്കുന്ന തന്റെ കുടുംബത്തെയും കൂടപ്പിറപ്പുകളെയുമോര്‍ക്കും. ‘എല്ലാവര്‍ക്കും സമാധാനപൂര്‍ണമായി ഉറങ്ങാനാവുന്ന ഒരു ജനാധിപത്യ സിറിയയാണ് എന്റെ സ്വപ്നം.’- ടിം പറയുന്നു.\nദൗമയില് നിന്നെടുത്ത ഫൂട്ടേജുകള് വീണ്ടും കാണാനുള്ള ധൈര്യം എനിക്കുണ്ടായിരുന്നില്ല. ഒരുപാട് കഴിഞ്ഞാണ് അതുപയോഗിച്ച് ഒരു ഷോര്‍ട്ട് ഫിലിം ചിട്ടപ്പെടുത്തിയത്. ദൗമ അണ്ടര്‍ഗ്രൗണ്ട് എന്ന ആ ചിത്രം ലോകമെമ്പാടുമുള്ള ചലച്ചിത്ര മേളകളില് പ്രദര്‍ശിപ്പിക്കപ്പെട്ടു. ‘അവിടെ കുടുങ്ങിപ്പോയവരുടെ നിസ്സഹായതയോര്‍ത്തപ്പോള് അവരുടെ കഥകള് എത്രയും വേഗം പുറം ലോകത്തെത്തിക്കേണ്ടതുണ്ടെന്ന് എനിക്കു തോന്നി.’\nതാന് ജനിച്ചുവളര്‍ന്ന നഗരമായ അലപ്പോയില് പ്രവര്‍ത്തിക്കുന്ന ഒരു ഓണ്‍ലൈന് പോര്‍ട്ടലിന്റെ ലേഖകനായിരുന്നു 2018 വരെയും ദര്‍ഗാം. ആ സമയത്താണ് ലോകത്തിന്റെ വിവിധ ഭാഗങ്ങളില് നിന്നും ദാഇശ് തീവ്രവാദികള് സിറിയയിലേക്ക് കടന്നുവരാനാരംഭിച്ചത്. ദര്‍ഗാം ചെറുപ്പത്തില് വരച്ച സിറിയയുടെ ചിത്രങ്ങള് മാറിമറിയുകയായിരുന്നു അതുമുതല്.\nഐസിസ് സ്ത്രീകളെ നിര്‍ബന്ധിപ്പിച്ച് വിവാഹം കഴിക്കാന് തുടങ്ങിയതോടെ സ്ത്രീജീവിതം ദുരിതപൂര്‍ണമായി. അവരില് പലരും മനംനൊന്ത് ആത്മഹത്യ ചെയ്തു. ചിലര് ഭാഗ്യത്തിന് തുര്‍ക്കിയിലേക്ക് രക്ഷപ്പെട്ടു. കടുത്ത ക്രൂരതക്കാണ് തങ്ങള് ഇരയായതെന്ന പല സ്ത്രീകളുടെയും അനുഭവസാക്ഷ്യം ദര്‍ഗാം കേട്ടു. തങ്ങളുടെ ഭര്‍ത്താവിന്റെ പേരുപോലുമറിയാത്ത പല സ്ത്രീകളും തങ്ങളുടെ വിവാഹമോ കുട്ടികളുടെ പേരോ രെജിസ്റ്റര് ചെയ്യാനാവാതെ ബുദ്ധിമുട്ടി.\nരേഖകളില്ലാത്തതു മൂലം സഹായങ്ങളൊന്നും ലഭിക്കാത്ത പതിനേഴായിരത്തോളം കുട്ടികളെയാണ് വിവിധ ക്യാമ്പുകളിലായി ബര്‍ഗാമിന് കണ്ടത്താനായത്. ഈയവസ്ഥ സിറിയയിലെ നീതിന്യായ വകുപ്പിന്റെ മന്ത്രിയുള്‍പ്പെടെ വിവിധ അധികാരികളെ ബര്‍ഗാം ധരിപ്പിക്കുകയുണ്ടായി. ഇദ്‌ലിബിലെ ഇത്തരം സ്ത്രീകള് താമസിക്കുന്ന ക്യാമ്പ് സന്ദര്‍ശിക്കാനാണ് അവര് ബര്‍ഗാമിനോട് ആവശ്യപ്പെട്ടത്.\n‘അവിടെ കയറിച്ചെന്നതും ഏഴെട്ടു പേരടങ്ങുന്ന സൈനികരാണ് എന്നെ എതിരേറ്റത്. താനാണ് ബര്‍ഗാമെന്ന് തിരിച്ചറിഞ്ഞ അവര് എന്നെയും എന്നെ കൂട്ടിക്കൊണ്ടുപോയ സുഹൃത്തിനെയും വാഹനത്തില് കയറ്റുകയും നാലു ദിവസത്തോളം ഞങ്ങളെ തടഞ്ഞുവെക്കുകയും ചെയ്തു. അമേരിക്കക്കു വേണ്ടി പ്രവര്‍ത്തിച്ചു എന്നതായിരുന്നു അവര് ചാര്‍ത്തിയ കുറ്റം.\nപക്ഷെ, ദര്‍ഗാമിനെ അറസ്റ്റ് ചെയ്തതിനെതിരെ ശക്തമായ പ്രതിഷേധമാണുണ്ടായത്. ജയിലിലേക്ക് മാറ്റിയ അദ്ദേഹത്തിന്റെ ചെലവുകളുള്‍പ്പെടെ എല്ലാ പിന്തുണയും മാതൃസ്ഥാപനം വാഗ്ദാനം ചെയ്തു. അലപ്പോ റെവലൂഷനറി കൗണ്‍സില് എന്ന സംഘടന എല്ലാ നിയമസഹായങ്ങളും ദര്‍ഗമിന് നല്‍കി. ‘നിങ്ങളെന്നെ കൊന്നു കളഞ്ഞാലും എന്റെ കുടുംബത്തിന് അതൊരു പ്രശ്‌നമാകില്ല. ഞാന് കൊടുക്കുന്നതിനേക്കാള് സൗകര്യം അനാഥരായ എന്റെ മക്കള്‍ക്ക് നല്‍കാന് എന്നെ പിന്തുണക്കുന്നവര്‍ക്ക് കഴിയും.’ – ദര്‍ഗാം പറഞ്ഞത്രെ.\nAlso read: നുരയും പതയും കെട്ടടങ്ങും; ജനോപകാര പ്രദമായത് നിലനിൽക്കും\n28 ദിവസത്തോളം ജയിലിലെ വൃത്തികെട്ട തറയിലാണ് ഞാനുറങ്ങിയത്. പക്ഷേ അതെല്ലാം ദുരിതമനുഭവിക്കുന്ന സിറിയയിലെ സ്ത്രീകള്‍ക്ക് വേണ്ടിയാണെന്നോര്‍ത്തപ്പോള് അതൊന്നും എനിക്ക് പ്രശ്‌നമായി തോന്നിയില്ല.- ദര്‍ഗാം പറയുന്നു.\nആ സമയത്താണ് ജഡ്ജിയും അദ്ദേഹത്തിന്റെ സുഹൃത്തുമായ മുഹമ്മദ് നൂര് ഹാമിദിയെ അവര് തട്ടിക്കൊണ്ടുപോകുന്നത്. അദ്ദേഹത്തിന്റെ കയ്യിലെ ഏഴു നഖങ്ങള് അവര് പറിച്ചെടുത്തു. മോചനദ്രവ്യമായി 35 മില്യണ് സിറിയന് ലിറ കിട്ടിയതിനു ശേഷമാണ് അവര് അയാളെ വെറുതെവിട്ടത്. തന്റെ കയ്യിലൊന്നുമില്ലെന്ന് മനസിലാക്കിയതോടെ ദര്‍ഗാമിനെയും അവര് വെറുതെവിട്ടു. ‘കൊച്ചു കുട്ടികള്‍ക്കു കൊടുക്കുന്നത്ര ഭക്ഷണമേ തടവുകാര്‍ക്കും കിട്ടിയിരുന്നുള്ളൂ. അതുകൊണ്ട് അവരുടെ ഹോട്ടലിലേക്കുള്ള ക്ഷണം നിരസിച്ച്, ഒരു കഫെയിലേക്കാണ് ഞാന് ജയിലില് നിന്നും നേരെ കയറിച്ചെന്നത്.’\nഒരു റിപ്പോര്‍ട്ടര് ഒരിക്കലും തന്റെ കരിയറില് തെരെഞ്ഞെടുക്കാനാഗ്രഹിക്കാത്ത അപകടകരമായ ദൗത്യങ്ങളാണ് കൗമാരക്കാരനായിരിക്കെത്തന്നെ യാറൂബ് ദാലി നിര്‍വഹിച്ചത്. 19 വയസ്സു മാത്രമുള്ളപ്പോഴാണ് ദാഇശിനും ഭരണകൂടത്തിനുമിടയിലെ എണ്ണ, സാമ്പത്തിക ഇടപാടുകള് നിരീക്ഷിക്കാന് അയാള് അണ്ടര്‍കവറില് പോയത്. 2015-ല് അല്‍നുസ്‌റ ഫ്രണ്ട് ഒരു ക്രിസ്ത്യന് ഗ്രാമത്തിനു നേരെ നടത്തിയ അക്രമത്തെ വിമര്‍ശിച്ച് യാറൂബ് ഒരു റിപ്പോര്‍ട്ടെഴുതുകയുണ്ടായി. ഇതു ശ്രദ്ധയില്‍പ്പെട്ട തീവ്രവാദികള് യാറൂബിനെ പിടികൂടുകയും ശിക്ഷിക്കുകയും ചെയ്തത്രെ.\nകെട്ടിയിട്ട് പീഡിപ്പിച്ചത് കാരണമായി എന്റെ ഞരമ്പുകള് ബ്ലോക്കായി. ഞാനിപ്പോഴും ചികിത്സയില് കഴിയുകയാണ്. ഡോക്ടറുടെ അഭാവം മൂലം അനങ്ങാന് പോലും വയ്യാതെ ഞാന് ബുദ്ധിമുട്ടി. ഒരു നഷ്ടപരിഹാരവും എനിക്ക് ലഭിച്ചില്ല – അയാള് പറയുന്നു.\nഹിംസ്വിലെ ഒരു പട്ടണത്തില് യുദ്ധം ജീവച്ഛവമാക്കിയ ഒരു പറ്റം മനുഷ്യരുടെ കഥ പറഞ്ഞ യാറൂബ് എഴുതിയ ഒരു സ്റ്റോറി മിഡ്‌ലീസ്റ്റിലെ ഒട്ടേറെ പത്രങ്ങള് പ്രസിദ്ധീകരിക്കുകയുണ്ടായി. ഇത് വായിച്ച ഖത്തറിലെ ഗുഡ്വില് അംബാസിഡറായ ആയിഷ അബ്ദുല്‍ഗനി ആ വികലാംഗര്‍ക്ക് വേണ്ട സഹായങ്ങളൊരുക്കുകയുണ്ടായി.\nഅവര് തന്ന സഹായം കാരണമാണ് അവരിലൊരാള് ഇപ്പോഴും ജീവനോടെയിരിക്കുന്നത്. എന്റെ തൂലികയാണ് അയാളെ രക്ഷിച്ചത് -യാറൂബ് അഭിമാനത്തോടെ പറയുന്നു.\nപത്രപ്രവര്‍ത്തനം ഒരിക്കലും യാറൂബിന്റെ സ്വപ്നമേയായിരുന്നില്ല. സിറിയന്- ഇറാന് നയതന്ത്ര ഓഫീസില് ഉദ്യോഗസ്ഥനാവാനാണ് വിദ്യാര്‍ഥിയായിരിക്കുമ്പോള് അയാളാഗ്രഹിച്ചത്. അതിനായി അയാള് ഫാരിസി ഭാഷ പഠിച്ചു. അപ്പോഴാണ് വിപ്ലവം വരുന്നതും കാര്യങ്ങള് മാറിമറിയുന്നതും. ഭരണകൂടത്തിന്റെ ക്രൂരതകള് ശ്രദ്ധയിലേക്ക് കൊണ്ടുവരാനായി അങ്ങനെയയാള് ജേണലിസ്റ്റായി.\nയുദ്ധത്തിന്റെ വിഷമാവസ്ഥകളെ നേരിട്ടു കൊണ്ട് വിജയം കൈവരിക്കുകയും മാനുഷികതക്ക് ഊന്നല് നല്‍കുകയും ചെയ്യുന്ന മനുഷ്യരുടെ കഥ പറയാനാണ് ഞാന് എപ്പോഴും ശ്രമിച്ചത് – യാറൂബിന്റെ വാക്കുകള്.\nതന്റെ കഴിവുകള് വികസിപ്പിക്കാനായി ഫേസ്ബുക്ക് പേജിലൂടെയാണ് യാറൂബ് ആദ്യമെഴുതിത്തുടങ്ങിയത്. ഒട്ടും വൈകാതെ അയാളുടെ കഴിവു തിരിച്ചറിഞ്ഞ ഒരു വെബ് പോര്‍ട്ടല് അയാളെ ലേഖകനായി നിയമിക്കുകയും ചെയ്തു. എങ്കിലും യുദ്ധത്തിനിടക്ക് ഒരു ഫ്രീലാന്‍സറായി ജോലി നോക്കുന്നത് ഒട്ടും എളുപ്പമായിരുന്നില്ല. ‘എനിക്കൊരവകാശവും ഉണ്ടായിരുന്നില്ല. ഞാനെഴുതിയ സ്റ്റോറി എഡിറ്റര്‍ക്കിഷ്ടമായില്ലെങ്കില് അവര് വേറെ ആളെ നോക്കും.’\nചില പത്രപ്രവര്‍ത്തക സുഹൃത്തുക്കളുടെ സഹായത്തോടെയാണ് യാറൂബ് സിറിയ വിട്ട് ഫ്രാന്‍സിലേക്ക് ചേക്കേറിയത്. ‘സിറിയയെക്കുറിച്ചോര്‍ക്കുമ്പോഴെല്ലാം എന്നെ അവിടെ നിന്നും പിഴുതുമാറ്റിയ പോലെ തോന്നുന്നു. സ്വാതന്ത്ര്യത്തിലേക്കെത്താന് അതിന് ഇനിയും മുന്നോട്ടു പോകേണ്ടതുണ്ട്. അവിടേക്ക് തിരിച്ചു ചെല്ലാനാണ് ഞാന് എപ്പോഴും കൊതിച്ചു കൊണ്ടിരിക്കുന്നത്.’- യാറൂബ് പറയുന്നു.\nവിപ്ലവം പൊട്ടിപ്പുറപ്പെട്ട സമയത്ത്, തന്റെ സുഹൃത്തായ റഈദ് ഫാരിസ് സ്ഥാപിച്ച ഒരു സ്ഥാപനത്തിനു വേണ്ടി ചെറു പ്രക്ഷോഭങ്ങളുടെ ഫോട്ടോയെടുത്തും റിപ്പോര്‍ട്ടെഴുതിയുമാണ് ഒബൈദ മാധ്യമരംഗത്തേക്ക് കടന്നുവന്നത്. അതിനുമുമ്പ് അയാള് ഹമായിലെ സ്‌പോര്‍ട്‌സ് യൂണിവേഴ്‌സിറ്റിയില് വിദ്യാര്‍ഥിയായിരുന്നു. എപ്പോഴും നിലച്ചുപോയേക്കാവുന്ന ബ്ലഡ് ബാങ്കുകളുടെയും ആംബുലന്‍സുകളുടെയും മറ്റു ആരോഗ്യ സര്‍വീസുകളെയും പറ്റിയാണ് ഒബൈദ ഇപ്പോള് എഴുതിക്കൊണ്ടിരിക്കുന്നത്.\nയുദ്ധത്തില് പരുക്കേറ്റ ആയിരക്കണക്കിന് പേര്‍ക്ക് ചികിത്സ കൊടുക്കാനാവാതെ ആദ്യമേ ഉഴലുകയായിരുന്നു സിറിയയിലെ ആരോഗ്യരംഗം. ഇദ്‌ലിബ്, അലപ്പോ തുടങ്ങിയ പ്രവിശ്യകളിലേക്കുള്ള ട്രാന്‍സ്‌പോര്‍ട്ട് സര്‍വീസുകള് ദാഇശ് പിടിച്ചുവെച്ചതു കാരണം എണ്ണക്ക് ശക്തമായ പ്രതിസന്ധിയാണ് മേഖലയില് നേരിട്ടുകൊണ്ടിരിക്കുന്നത് – ഒബൈദ ഒരു റിപ്പോര്‍ട്ടില് എഴുതുന്നു. 2014-ലാണ് പ്രക്ഷോഭത്തില് പങ്കെടുത്തതിന് ഏതൊരു സിറിയന് യുവാവിനെയും പോലെ ഒബൈദക്കു നേരെയും ഭരണകൂടത്തിന്റെ ഭീഷണി നീളുന്നത്. സ്വദേശമായ ഇദ്‌ലിബില് നിന്നും പുറത്തേക്കു കടന്ന് അയാള് എത്തിയത് തുര്‍ക്കിയിലേക്കാണ്.\nതുര്‍ക്കിഷ് അതിര്‍ത്തിയില് വെച്ച് അയാള്‍ക്ക് ടര്‍ക്കിഷ് പോലിസിന്റെ വെടിയേല്‍ക്കുകയും നായകളാല് അക്രമിക്കപ്പെടുകയും ചെയ്തു. എങ്ങനെയോ തുര്‍ക്കിയിലെ ഇസ്മീറിലെത്തിയ അയാള് ഒരു മനുഷ്യക്കടത്തുകാരനെ ബന്ധപ്പെടുകയും അയാള് ഒബൈദിനെ സിറിയക്കാരും ഫലസ്തീനികളുമെല്ലാമടങ്ങുന്ന ഒരു സംഘം ഒളിച്ചിരിക്കുന്ന കാട്ടിലേക്ക് എത്തിക്കുകയും ചെയ്തു. ഒരു ചെറിയ വഞ്ചിയില് ഗ്രീസിലേക്കു കടക്കാനായിരുന്നു അവരുടെ പ്ലാന്. എന്നാല്, യാത്രാമധ്യേ തുര്‍ക്കിഷ് കോസ്റ്റ് ഗാര്‍ഡ് അവരെ പിടികൂടുകയും തടവിലിടുകയും ചെയ്തു. ഒമ്പതു ദിവസത്തിന് ശേഷം മോചിതനായ ഒബൈദക്ക് എത്രയും പെട്ടെന്ന് തുര്‍ക്കി വിടണമെന്ന അറിയിപ്പാണ് ലഭിച്ചത്.\nഅഞ്ചു മക്കളുടെ പിതാവായ ഒബൈദ പിന്നീട് ഒട്ടേറെ പരിശ്രമിച്ചാണ് തുര്‍ക്കിയിലെത്തുന്നത്. എന്നാല്, ഒട്ടും വൈകാതെ അന്താക്കിയയില് വെച്ച് അയാളെ പോലീസ് പിടികൂടി. അവര് നിര്‍ബന്ധിപ്പിച്ച് ടര്‍ക്കിഷ് ഭാഷയിലുള്ള ഒരു രേഖയില് ബലമായി ഒപ്പുവെപ്പിക്കുകയും ചെയ്തു. അത് സിറിയയിലേക്ക് സ്വമേധയാ തിരിച്ചു പോകാനുള്ള രേഖയാണെന്ന് അയാള്‍ക്ക് പിന്നീടാണ് മനസിലായത്.\n‘താന് രോഗിയാണെന്നോ, യുദ്ധത്തില് നിന്ന് ഓടിപ്പോന്നതാണെന്നോ ഉള്ള ഒരു പരിഗണനയും തരാതെ അവര് എന്നെ നാടുകടത്തി. എന്റെ കുടുംബത്തെക്കൂട്ടി തുര്‍ക്കിയിലെത്താനുള്ള ശ്രമങ്ങള് വിജയിച്ചതുമില്ല.’- അയാള് പറയുന്നു.\nഇദ്ലിബിലെ തന്റെ ബോംബു വീണ് തകര്‍ന്ന വീട്ടില് കുടുംബത്തോടൊപ്പം കഴിച്ചുകൂട്ടാന് ഒബൈദ വല്ലാതെ പ്രയാസപ്പെട്ടു. ഒടുവില് ഫ്രഞ്ച് സര്‍ക്കാറിന്റെ ഒരു വിസ എങ്ങനെയോ തരപ്പെട്ടു പാരീസിലെത്താനായി.’ ഞാന് റെസിഡന്‍സ് പെര്‍മിറ്റിനു വേണ്ടി കാത്തിരിക്കുകയാണ്. എനിക്കിപ്പോള് ബുദ്ധിമുട്ടില്ലെങ്കിലും ഇപ്പോഴും ഇദ്‌ലിബില് കഴിയുന്ന ഉപ്പയുടെ കുടുംബത്തെപ്പറ്റിയാണ് ഞാന് ആശങ്കപ്പെടുന്നത്.’\nസിറിയയെക്കുറിച്ച് ഓര്‍ക്കുമ്പോഴെല്ലാം അസദ് ഭരണകൂടം കൊന്നുകളഞ്ഞ എന്റെ സുഹൃത്തുക്കളുടെ മുഖമാണ് മനസില് വരിക. അപ്പോഴെല്ലാം ഞാന് അറിയാതെ വിതുമ്പിപ്പോകും.സിറിയയെ അത്രമേല് എനിക്കിഷ്ടമാണ്’- ഒബൈദയുടെ വേദന പുരണ്ട വാക്കുകള്.\nലിബിയൻ സംഘട്ടനം പരിഹരിക്കുന്നതിന് പ്രത്യേക ദൂതനെ നിയമിക്കാനൊരുങ്ങി യു.എൻ മേധാവി


യു.ഡി.എഫ്. പ്രവർത്തകർ രംഗത്തിറങ്ങണം | 22Oct2021\n• യു.ഡി.എഫ്. ജില്ലാ കമ്മിറ്റിയുടെയും നിയോജകമണ്ഡലം ചെയർമാൻ, കൺവീനർമാരുടെയും സംയുക്തയോഗം ഡി.സി.സി. പ്രസിഡന്റ് ജോസ് വള്ളൂർ ഉദ്ഘാടനം ചെയ്യുന്നു\nതൃശ്ശൂർ : പേമാരിയിൽ ദുരിതമനുഭവിക്കുന്നവരെ സഹായിക്കാൻ യു.ഡി.എഫ്. പ്രവർത്തകർ രംഗത്തിറങ്ങണമെന്ന് ഡി.സി.സി. പ്രസിഡന്റ് ജോസ് വള്ളൂർ. യു.ഡി.എഫ്. ജില്ലാ കമ്മിറ്റിയുടെയും നിയോജകമണ്ഡലം ചെയർമാൻ, കൺവീനർമാരുടെയും സംയുക്തയോഗം ഉദ്ഘാടനം ചെയ്യുകയായിരുന്നു അദ്ദേഹം.\nപ്രളയബാധിത പ്രദേശങ്ങളിൽ സംരക്ഷണം ഉറപ്പാക്കുന്നതിൽ സർക്കാർ പരാജയപ്പെട്ടെന്ന് അദ്ദേഹം കുറ്റപ്പെടുത്തി.\nജില്ലയിലും നിയോജകമണ്ഡലങ്ങളിലും സമ്മേളനങ്ങൾ നടത്താൻ തീരുമാനിച്ചു.\nയു.ഡി.എഫ്. ജില്ലാ ചെയർമാൻ ജോസഫ് ചാലിശ്ശേരി അധ്യക്ഷനായി. ജില്ലാ കൺവീനർ കെ.ആർ. ഗിരിജൻ, സി.എ. മുഹമ്മദ് റഷീദ്, തോമസ് ഉണ്ണിയാടൻ, എം.പി. വിൻസെന്റ്, ടി.വി. ചന്ദ്രമോഹൻ, സി.വി. കുര്യാക്കോസ്, പി.എം. ഏലിയാസ്, കെ.എസ്. ഹംസ, സുനിൽ അന്തിക്കാട് തുടങ്ങിയവർ പ്രസംഗിച്ചു.


ഇന്ത്യയുടെ ഹൃദയം തൊട്ടറിഞ്ഞ ബ്രാന്‍ഡ് മാരുതി - FUTURE KERALA - Daily on Business Economy and Society\nby അമീർ ഷാ പാണ്ടിക്കാട്\t,\t25 May 2019\nതൊട്ടതൊക്കെ പൊന്നാക്കിക്കൊണ്ടു വളര്‍ന്നു വന്ന ധാരാളം ബ്രാന്‍ഡുകളുടെ ഇടയില് നിന്നും ഒരു പഠനത്തിനായി വായനക്കാരുടെ മുമ്പില് വെക്കാന് ഞാന് ആഗ്രഹിക്കുന്നവയിലൊന്ന് മാരുതിയാണ്. ഇന്ത്യയില് മുന്‍നിരയിലുള്ള പത്തു കാര് ബ്രാന്‍ഡുകള് എടുത്താല് മറ്റുള്ളവയ്ക്ക് സങ്കല്‍പ്പിക്കാന് പോലും കഴിയാത്തത്ര വളര്‍ച്ചയും ജനസമ്മതിയും നേടിയെടുക്കാന് മാരുതിക്ക് കഴിഞ്ഞിട്ടുണ്ട്. ഇഷ്ടപെട്ട കാര് ബ്രാന്‍ഡ് ചോദിച്ചാല് ഏതൊരു ഇന്ത്യക്കാരനും കണ്ണുമടച്ച് പെട്ടെന്ന് പറയുന്ന പേരാണ് മാരുതി. ഇത്തരം നേട്ടങ്ങളും വിശ്വാസ്യതയും മാരുതിക്ക് എങ്ങനെ നേടിയെടുക്കാന് കഴിഞ്ഞു എന്നത് പഠിക്കേണ്ട പാഠമാണ്\nഇന്ത്യയെപ്പോലെ ജനസംഖ്യയുള്ള ഒരു രാജ്യത്ത് ബിസിനസ് തുടങ്ങി, വളര്‍ത്തിയെടുത്ത് നല്ല ഒരു ബ്രാന്‍ഡാക്കി മാറ്റുകയെന്നത് എല്ലാ സംരംഭകരും കാണുന്ന സ്വപ്‌നമാണ്. ബിസിനസ് തുടങ്ങുമ്പോള് നാം എന്താണോ മനസ്സില് കാണുന്നത്, അതുതന്നെയാണ് പിന്നീട് ആ ബിസിനസിന്റെ മുന്നോട്ടുള്ള വഴിയും ഭാവിയും. ഒരു സ്ഥാപകന് എന്ന നിലയ്ക്ക് ഇന്ത്യയെ വ്യക്തമായി മനസ്സിലാക്കി ബിസിനസ് വിപുലീകരിക്കാന് കഴിഞ്ഞാല് മുന് നിര ബ്രാന്‍ഡായി നിങ്ങളുടെ സ്ഥാപനത്തെ വളര്‍ത്തിയെടുക്കാന് കഴിയും.\nവളര്‍ച്ചയുടെയും തളര്‍ച്ചയുടെയും കഥകള് പറയുന്ന ധാരാളം ബ്രാന്‍ഡുകള് ഇന്ത്യയിലുണ്ട്. തൊട്ടതൊക്കെ പൊന്നാക്കിക്കൊണ്ടു വളര്‍ന്നു വന്ന ധാരാളം ബ്രാന്‍ഡുകളുടെ ഇടയില് നിന്നും ഒരു പഠനത്തിനായി വായനക്കാരുടെ മുമ്പില് വെക്കാന് ഞാന് ആഗ്രഹിക്കുന്നവയിലൊന്ന് മാരുതിയാണ്. ഇന്ത്യയില് മുന്‍നിരയിലുള്ള പത്തു കാര് ബ്രാന്‍ഡുകള് എടുത്താല് മറ്റുള്ളവയ്ക്ക് സങ്കല്‍പ്പിക്കാന് പോലും കഴിയാത്തത്ര വളര്‍ച്ചയും ജനസമ്മതിയും നേടിയെടുക്കാന് മാരുതിക്ക് കഴിഞ്ഞിട്ടുണ്ട്. ഇഷ്ടപെട്ട കാര് ബ്രാന്‍ഡ് ചോദിച്ചാല് ഏതൊരു ഇന്ത്യക്കാരനും കണ്ണുമടച്ച് പെട്ടെന്ന് പറയുന്ന പേരാണ് മാരുതി. ഇത്തരം നേട്ടങ്ങളും വിശ്വാസ്യതയും മാരുതിക്ക് എങ്ങനെ നേടിയെടുക്കാന് കഴിഞ്ഞു എന്നത് പഠിക്കേണ്ട പാഠമാണ്.\nതുടക്കത്തില് ഈ കമ്പനി മാരുതി ടെക്‌നിക്കല് സര്‍വീസസ് എന്ന പേരിലാണ് രജിസ്റ്റര് ചെയ്തിരുന്നത്. വാഹന നിര്‍മ്മാണവുമായി ബന്ധപ്പെട്ട എഞ്ചിനീയറിംഗ് കണ്‍സള്‍ട്ടന്‍സി സര്‍വീസ് ആയിരുന്നു അവര് പ്രധാനമായും നല്‍കിയിരുന്നത്. അംബാസിഡര്, പത്മിനി, ഫിയറ്റ് പോലെയുള്ള കാറുകള് അക്കാലത്ത് വലിയ സമ്പന്നര്‍ക്ക് മാത്രം പ്രാപ്യമായ ബ്രാന്‍ഡുകള് ആയിരുന്നു. മാരുതിപോലുള്ള കമ്പനികള് ഇന്ത്യയിലെ സാധാരണക്കാരനും പ്രാപ്യമായ രൂപത്തില് കാര് നിര്‍മ്മാണം മുന്നോട്ടു കൊണ്ട് പോവണമെന്നും അത് ജനങ്ങളിലേക്ക് എത്തുംവിധമുള്ള പ്രവര്‍ത്തനം കാഴ്ചവെക്കണമെന്നും പ്രധാനമന്ത്രിയായിരുന്ന ഇന്ദിരാഗാന്ധി ഒരിക്കല് പറയുകയുണ്ടായി. അങ്ങനെ ഈ കമ്പനി 1971 ജൂണില് മാരുതി മോട്ടോഴ്‌സ് ലിമിറ്റഡ് എന്ന പേരില് രജിസ്റ്റര് ചെയ്ത് പ്രവര്‍ത്തനം ആരംഭിച്ചു. ഇന്ദിരയുടെ മകന് സഞ്ജയ് ഗാന്ധി മാരുതിയുടെ പ്രഥമ മാനേജിങ് ഡയറക്ടര് ആയിരുന്നു എന്ന കാര്യം കൂടി ഇവിടെ സ്മരിക്കുന്നു.\nവിദേശ കാര് ബ്രാന്‍ഡായ ഫോക്‌സ്‌വാഗനുമായി ചേര്‍ന്ന് പ്രവര്‍ത്തിക്കുന്നതിന് വേണ്ടി സഞ്ജയ് ഗാന്ധി ശ്രമം നടത്തിയിരുന്നു. ഇക്കാലത്ത് തന്നെ അദ്ദേഹത്തിന്റെ മരണം സംഭവിച്ചു. പിന്നീട് ഇന്ദിരാഗാന്ധി തന്നെ നേരിട്ട് ഇടപെട്ടു മാരുതിയെ ഒരു അന്താരാഷ്ട്ര ബ്രാന്‍ഡുമായി സംയോജിപ്പിക്കാനുള്ള ശ്രമങ്ങള് നടത്തിക്കൊണ്ടിരുന്നു. മറ്റ് ആഗോള ബ്രാന്‍ഡുകള് മാരുതിയുമായി സഹകരിക്കാന് മടിച്ചു നിന്നപ്പോള് ജപ്പാന് കാര് നിര്‍മ്മാതാക്കളായ സുസുക്കി മുന്നോട്ടു വരികയും ഇന്ത്യയില് മാരുതി സുസുകി എന്ന ബ്രാന്‍ഡില് 1983 മുതല് കാര് നിര്‍മ്മാണം തുടങ്ങുകയും ചെയ്തു.\nഇന്ത്യയുടെ യഥാര്‍ത്ഥ ചലനം സാധ്യമായത് മാരുതി എന്ന കാര് നിരത്തിലിറങ്ങിയതോടെയാണ്. ഒരു കാര് സ്വന്തമാക്കുകയെന്ന സാധാരണക്കാരന്റെ സ്വപ്‌നം യാഥാര്‍ത്ഥ്യമാക്കുക എന്നതായിരുന്നു അടിസ്ഥാന അജണ്ട. ഓര്‍ഡര് ചെയ്താല് ഏകദേശം രണ്ടു വര്‍ഷമെങ്കിലും കാത്തിരുന്നതിന് ശേഷമേ അന്ന് വാഹനം ലഭിച്ചിരുന്നുള്ളൂ. എന്നാല് 1983 ന് ശേഷം കഥ മാറി. പത്തു ലക്ഷം കാറുകള് തുടക്കത്തില് തന്നെ നിരത്തിലിറക്കാന് മാരുതിക്കു കഴിഞ്ഞു. മാരുതിയുടെ കഥ നമ്മെ പഠിപ്പിക്കുന്ന യഥാര്‍ത്ഥ പാഠം, ഉറങ്ങാത്ത സ്വപ്നങ്ങള് ആണ് യഥാര്‍ത്ഥ സ്വപ്‌നങ്ങളെന്നും അത്തരം സ്വപ്‌നങ്ങളെ താലോലിച്ചു വളര്‍ത്തിയെടുക്കാന് ഇന്ദിരാഗാന്ധിയെപ്പോലുള്ള നേതാക്കന്‍മാര് ഉണ്ടായിരുന്നു എന്നതുമാണ്.\nഇന്ത്യയിലെ കാര് വിപണിയുടെ 51% വിഹിതം ഇന്ന് മാരുതിയാണ് കൈയാളുന്നത്. മാരുതി 800, ഓള്‍ട്ടോ, വാഗണ്‍ആര്, ബ്രേസ, എര്‍ട്ടിഗ, സ്വിഫ്റ്റ് എന്നിവയാണ് പതാകാവാഹകര്. ഹ്യൂണ്ടായ് (16.2%), മഹീന്ദ്ര& മഹീന്ദ്ര (7.3%), ടാറ്റ മോട്ടോഴ്‌സ് (7%), ഹോണ്ട (5.2%) എന്നിവയാണ് ഇന്ത്യന് വിപണിക്ക് പ്രിയങ്കരമായ മറ്റ് ബ്രാന്‍ഡുകള്. ഇന്ത്യന് നിരത്തുകളില് ആധിപത്യം സ്ഥാപിച്ചു മുന്നേറാന് മാരുതിയെ സഹായിച്ചത് സുസുക്കി മോട്ടോര് കോര്‍പ്പറേഷനുമായുള്ള സഹകരണമായിരുന്നെന്നത് അര്‍ത്ഥശങ്കക്കിടയില്ലാത്ത വസ്തുതയാണ്. ഇന്ത്യയുടെ കാര് വിഭാഗത്തില് 63 ശതമാനവും ജാപ്പനീസ് സാങ്കേതികവിദ്യയില് അധിഷ്ഠിതമാണ്. കൊറിയന് സാങ്കേതികവിദ്യ 16% കാറുകളിലും പ്രാദേശിക ഇന്ത്യന് സാങ്കേതികവിദ്യ 12% കാറുകളിലും ഉപയോഗപ്പെടുത്തിയിരിക്കുന്നു. അഞ്ച് ശതമാനം കാറുകളിലാണ് യൂറോപ്യന് ടെക്‌നോളജി പ്രയോജനപ്പെടുത്തിയിരിക്കുന്നത്. അമേരിക്കന് സാങ്കേതിക വിദ്യയുടെ ഉപയോഗം നാല് ശതമാനം മാത്രം.\nമാരുതി എന്ന ബ്രാന്‍ഡിനെ ജനകീയമാക്കുന്നതില് കാഴ്ചക്കാരന്റെ ഹൃദയം തൊട്ട പരസ്യരീതികളും പ്രധാന പങ്ക് വഹിച്ചിട്ടുണ്ട്. കളിപ്പാട്ട കാറോടിക്കുന്ന കുട്ടി, ‘എന്തു ചെയ്യാനാ പപ്പാ, പെട്രോള് തീരുന്നതേയില്ല,’ എന്ന പരസ്യം മാരുതിക്ക് ഏറെ പ്രചാരകമുണ്ടാക്കി. മാരുതി എന്ന ബ്രാന്‍ഡിനെ ജനകീയമാക്കിയതില് കസ്റ്റമര് സര്‍വീസും കോള് സെന്ററുകളുടെ വ്യാപ്തിക്കും വളരെ പ്രാധാന്യമുണ്ട്. ബ്രാന്‍ഡിനെ കുറിച്ചുള്ള ഉപഭോക്തൃ അന്വേഷണങ്ങള്‍ക്കുള്ള മറുപടികള് മുതല് വില്‍പ്പനാനന്തര സേവനങ്ങള് വരെ കൃത്യനിഷ്ഠതയോടെ അവര് നല്‍കിപ്പോരുന്നു.\nവളരെ സൂക്ഷ്മമായി നിരീക്ഷിക്കുകയും പഠനങ്ങള് നടത്തുകയും ചെയ്തതിനു ശേഷമാണ് ഓരോ ബ്രാന്‍ഡിനും മാരുതി വില നിശ്ചയിക്കുന്നത്. മറ്റുള്ള ബ്രാന്‍ഡുകളുമായി തട്ടിച്ചു നോക്കുമ്പോള് ഉപഭോക്താവിന് എന്നും കൊടുക്കുന്ന കാശിന് കിട്ടുന്ന വാഹനം മുതലാവും. മറ്റേതു ബ്രാന്‍ഡിനോടും കിടപിടിക്കും വിധം പരമാവധി സവിശേഷതകള് ഉള്‍ക്കൊള്ളുന്നതാണ് മാരുതിയുടെ വാഹനങ്ങള്, പ്രത്യേകിച്ചും പൊതുവിഭാഗത്തിലുള്ള യാത്രാ കാറുകള്.\nഇന്ത്യന് വിപണിയില് പകരക്കാരില്ലാത്ത ബ്രാന്‍ഡായി മാറാന് മാരുതിക്ക് കഴിഞ്ഞു എന്നതാണ് ശ്രദ്ധേയമായ യാഥാര്‍ഥ്യം. അത് മനസ്സിലാക്കണമെങ്കില് മാരുതിയുടെ വര്‍ഷങ്ങളായിയുള്ള ഇക്വിറ്റി പ്രകടനം മാത്രം വിലയിരുത്തിയാല് മതി. 2015 ന് ശേഷമാണ് മാരുതി, വമ്പന് വളര്‍ച്ച പ്രകടിപ്പിക്കാന് തുടങ്ങിയത്. 2004 ല് നിന്ന് 2018 എത്തിയപ്പോഴേക്കും 30% ല് നിന്നും നിക്ഷേപകര്‍ക്കുള്ള ലാഭവിഹിതം 1,600 ശതമാനത്തിലേക്ക് ഉയര്‍ത്താന് കമ്പനിക്ക് കഴിഞ്ഞു. വര്‍ഷാവര്‍ഷം നല്‍കിവരുന്ന ലാഭവിഹിതം, വിപണിയില് ഇറക്കുന്ന ബ്രാന്‍ഡുകളോടുള്ള ജനകീയമായ താല്‍പ്പര്യം, അതിന്റെ വിലയും മൂല്യവും തമ്മിലുള്ള അനുപാതം, കിട്ടാക്കടങ്ങള് ഇല്ലാത്ത കമ്പനിയെന്ന സല്‍പ്പേര്, വളരെ ഉയര്‍ന്ന ബുക്ക് വാല്യു എന്നീ ഘടകങ്ങള് മാരുതി എന്ന ബ്രാന്‍ഡിനെ നിക്ഷേപകരുടെ പറുദീസയാക്കി മാറ്റുന്നു. ഇന്നും മാരുതിയുടെ ഓഹരി വില 6,700 രൂപയ്ക്കു മുകളില് നില്‍ക്കുന്നു. ഇതിന്റെ പത്തിലൊന്നു മൂല്യം പോലും വിപണി തിരിച്ചറിഞ്ഞിട്ടില്ലെന്ന് ബ്രാന്‍ഡിനെക്കുറിച്ച് അറിയുന്നവര് പറയും.\nപ്രശ്‌നങ്ങള് ബാധിച്ചു പ്രവര്‍ത്തനം പിന്നോട്ടടിക്കുന്ന ഘട്ടത്തില് സംരംഭകര്‍ക്ക് പഠിക്കാനും അനുകരിക്കാനും പറ്റിയ ഒരു ബ്രാന്‍ഡാണ് മാരുതിയെന്ന് സംശയമില്ല. മാരുതിയുടെ തുടക്കത്തില് സഹകരണം നിഷേധിച്ച പല കമ്പനികളും ഇപ്പോള് കമ്പനിയുമായി പങ്കാളിത്തമുണ്ടാക്കാന് രാഗത്തു വന്നിരിക്കുന്നു. ടൊയോട്ട പോലുള്ള ലോകോത്തര ബ്രാന്‍ഡുകള് മാരുതിയുമായി കൈകോര്‍ക്കാന് കാത്തു നില്‍ക്കുന്ന കാഴ്ച സന്തോഷം പകരുന്നതാണ്.\nദേശീയപാത വികസനം; കേരളത്തെ തഴയരുത്


കാർഷിക നിയമങ്ങൾ റദ്ദാക്കുന്നതിനുള്ള ബില്ല് അവതരിപ്പിക്കും; തിങ്കളാഴ്ച പാർലമെന്റിൽ എത്തണമെന്ന് എംപിമാരോട് ബിജെപി – Media Mangalam\nന്യൂഡൽഹി: വിവാദമായ മൂന്ന് കാർഷിക നിയമങ്ങൾ റദ്ദാക്കുന്നതിനുള്ള ബില്ല് പാർലമെന്റിൽ തിങ്കളാഴ്ച അവതരിപ്പിക്കും. കേന്ദ്ര കൃഷി മന്ത്രി നരേന്ദ്ര സിംഗ് തോമർ ആണ് ബിൽ അവതരിപ്പിക്കുക. പാർലമെന്റിൽ അന്നേ ദിവസം ഹാജരാകാൻ ബിജെപി ലോക്‌സഭാ എംപിമാർക്ക് വിപ്പ് നൽകി.\nരണ്ടു ദിവസത്തിനുള്ളിൽ ആരംഭിക്കുന്ന ശീതകാല സമ്മേളനത്തിൽ കാർഷിക നിയമങ്ങൾ പിൻവലിക്കുന്നതിനുള്ള ബില്ല് ഉൾപ്പെടെ 26 ബില്ലുകളാണ് പരിഗണിക്കുന്നത്. ക്രിപ്‌റ്റോകറൻസി നിയന്ത്രണ ബിൽ, പൊതുമേഖലാ ബാങ്കുകളിൽ സർക്കാരിന്റെ ഓഹരി 51 ൽ നിന്നും 26 ശതമാനമായി കുറയ്ക്കാനുള്ള ബിൽ എന്നിവയും പാർലമെന്റ് ചർച്ച ചെയ്യും.\nപഞ്ചാബ്. ഉത്തർ പ്രദേശ് ഉൾപ്പെടെ അഞ്ച് സംസ്ഥാനങ്ങളിലേക്കുള്ള നിയമസഭാ തിരഞ്ഞെടുപ്പ് നടക്കാൻ മാസങ്ങൾ മാത്രം ബാക്കി നിൽക്കേയാണ് കേന്ദ്രം കാർഷിക നിയമങ്ങൾ പിൻവലിക്കുന്നത്. സമ്മേളനത്തിന് മുന്നോടിയായി വ്യാഴാഴ്ച കേന്ദ്ര ആഭ്യന്തര മന്ത്രി അമിത് ഷായുടെ നേതൃത്വത്തിൽ ചേർന്ന ഉന്നത തല യോഗത്തിൽ പ്രതിരോധ മന്ത്രി രാജ്‌നാഥ് സിംഗ്, വാണിജ്യ – വ്യവസായ മന്ത്രി പിയൂഷ് ഗോയൽ, പാർലമെന്ററി കാര്യ മന്ത്രി പ്രൽഹാദ് ജോഷി, വാർത്താ-വിതരണ-പ്രക്ഷേപണ മന്ത്രി അനുരാഗ് ഠാക്കൂർ എന്നിവർ പങ്കെടുത്തു.\nഎംപി കാർഷിക നിയമങ്ങൾ ബിജെപി ബില്ല്


സംസ്ഥാനത്ത് കോവിഡ് ടെസ്റ്റ് പോസിറ്റിവിറ്റി നിരക്ക് കുതിക്കുന്നു\nമലപ്പുറത്തെ ടെസ്റ്റ് പൊസിറ്റിവിറ്റി നിരക്ക് 22.7 ശതമാനം ആയി.\n01 Oct, 2020 at 01:26 AM\nസംസ്ഥാനത്ത് കോവിഡ് ടെസ്റ്റ് പോസിറ്റിവിറ്റി നിരക്ക് കുതിച്ചുയരുന്നു. മലപ്പുറത്തെ ടെസ്റ്റ് പൊസിറ്റിവിറ്റി നിരക്ക് 22.7 ശതമാനം ആയി. കൊല്ലത്ത് 16 ദിവസത്തിനിടെ കേസുകൾ ഇരട്ടി ആകുന്നുവെന്നു ആരോഗ്യവകുപ്പിന്‍റെ പ്രതിവാര റിപ്പോർട്ടിൽ വ്യക്തമാക്കുന്നു.\nകോവിഡ് വ്യാപനത്തിൽ ആശങ്കയായി ജില്ലകളിലെ രോഗവ്യാപന തോത് വർധിക്കുകയാണ്. മലപ്പുറത്ത് കഴിഞ്ഞ ആഴ്ചയിൽ ഇത് 22.7 ശതമാനം ആയി കുതിച്ചുയർന്നു. 16.2ൽ നിന്നാണ് ഈ വർധന. കാസർകോട് 18.4 ഉം തിരുവനന്തപുരത്ത് 18.3 മാണ്. ടെസ്റ്റ് പോസ്റ്റിറ്റിവിറ്റി നിരക്ക്5ന് താഴെ നിർത്താൻ ആണ് ആരോഗ്യ വകുപ്പ് ലക്ഷ്യമിട്ടിരുന്നത്. എന്നാൽ വയനാട് ഒഴികെ എല്ലാ ജില്ലകളിലും രോഗവ്യാപനതോത് ഉയർന്നു. കേസുകൾ ഇരട്ടിക്കാൻ എടുക്കുന്ന ഇടവേളയും കുറഞ്ഞു.\nകൊല്ലത്ത് 16 ദിവസം കൊണ്ടാണ് കേസുകൾ ഇരട്ടി ആകുന്നത്. ദശലക്ഷം പേരിലെ കോവിഡ് ബാധയിൽ തിരുവനന്തപുരമാണ് മുന്നിൽ. 1378 ൽ നിന്ന് 1691 ആയി ഉയർന്നിട്ടുണ്ട്. ആലപ്പുഴയിൽ പത്തു ലക്ഷം പേരിൽ 1236 രോഗികളാണ്. കഴിഞ്ഞ ഒരാഴ്ചക്കിടെ 34,552 രോഗികളാണ് സംസ്ഥാനത്ത് ഉണ്ടായത്. സമ്പർക്ക രോഗ വ്യാപനം തടയാൻ രോഗലക്ഷണമുള്ളവരെ കണ്ടെത്തി നിരീക്ഷണത്തിലേക്ക് മാറ്റണമെന്നാണ് പ്രതിവാര റിപ്പോർട്ടിലെ നിർദ്ദേശം.\ncovid 19CovidCovid positivity rate


”അംഗീകാരം തേടിപ്പോകുന്നവരും തേടിവരുന്ന അംഗീകാരവും”; ഞായറാഴ്ചയുടെ സങ്കീര്‍ത്തനം | Malayalam UK\nJune 18 08:00 2017 by News Desk 5\tPrint This Article\nകേരളത്തിന്റെ സ്വപ്ന പദ്ധതിയായിരുന്ന കൊച്ചി മെട്രോ റെയില്, ഇന്ത്യയുടെ തന്നെ അഭിമാനമായി മാറിയ ആഴ്ചയാണ് കടന്നുപോയത്. ഇതിന്റെ നിര്‍മാണ ആലോചനകളില് തൊട്ട് ഉദ്ഘാടനം വരെ ഏറ്റവും കൂടുതല് പറഞ്ഞുകേട്ട ഒരു പേര് മെട്രോമാന് ഇ. ശ്രീധരന്റേതായിരുന്നു. ഈ പേര് എപ്പോഴും ഉയര്‍ന്നുകേട്ടത് മറ്റ് പതിവ് നേതാക്കളെപ്പോലെ അഴിമതിയുടെയോ വെട്ടിപ്പിന്റെയോ പക്ഷപാതത്തിന്റെയോ പേരില് വിവാദനായകനായല്ല. മറിച്ച് കഴിവിന്റെയും കര്‍മ്മകുശലതയുടെയും ദീര്‍ഘവീക്ഷണത്തിന്റെയും സര്‍വ്വോപരി നല്ല വ്യക്തിത്വത്തിന്റെയും പേരില് ‘ഉത്തമ പുരുഷന്’ എന്ന രീതിയിലായിരുന്നു. മെട്രോയുടെ ഉദ്ഘാടനവേദിയില് താന് ഉള്‍പ്പെട്ടിട്ടില്ല എന്നറിഞ്ഞപ്പോഴും ആ രാജശില്‍പി അക്ഷോഭ്യനായി നിലകൊണ്ടു. അദ്ദേഹം ആവശ്യപ്പെട്ടില്ലെങ്കിലും കേരള ജനത ഒന്നാകെ അദ്ദേഹത്തിനു വേണ്ടി വാശിപിടിച്ചപ്പോള് കേന്ദ്രം കണ്ണുതുറന്നു. പത്ര റിപ്പോര്‍ട്ടുകളനുസരിച്ച് പ്രധാനമന്ത്രിക്കും മുഖ്യമന്ത്രിക്കും കിട്ടാത്ത കരഘോഷമാണ് ഇ. ശ്രീധരന്റെ പേര് മെട്രോ ഉദ്ഘാടന വേദിയില് പറയപ്പെട്ടപ്പോഴൊക്കെ ലഭിച്ചത്. വേദിയില് കയറാന് അര്‍ഹതയുള്ളവര് പോലും മാറ്റി നിര്‍ത്തപ്പെട്ടപ്പോള് അത്ര അര്‍ഹതയില്ലാത്തവര് എങ്ങനെയും വേദിയില് കയറിക്കൂടുവാന് ശ്രമം നടത്തിയത് അവരുടെ അല്പത്വത്തിന്റെ തെളിവായും മാറി.\nഅനാവശ്യ ഒച്ചപ്പാടുകളില്ലാതെ തന്റെ ജോലി ഏറ്റവും ഭംഗിയായി ചെയ്യുകയും സ്വതസിദ്ധമായ കഴിവും സാമര്‍ത്ഥ്യവും സ്വയം പ്രശസ്തിക്കുവേണ്ടി ഉപയോഗിക്കാതെ തന്റെ സഹായം ആവശ്യമുള്ളവരുടെ കാര്യങ്ങള്‍ക്കായി മാറ്റിവെയ്ക്കുകയും ചെയ്ത് ജനഹൃദയങ്ങളില് കക്ഷിരാഷ്ട്രീയങ്ങള്‍ക്കതീതമായി സ്ഥാനം ലഭിച്ച മറ്റൊരു മഹദ്‌വ്യക്തിത്വമാണ് കേന്ദ്ര വിദേശകാര്യമന്ത്രി സുഷമ സ്വരാജിന്റേത്. വിദേശ രാജ്യങ്ങളിലുള്ള ഇന്ത്യക്കാര് അപകടത്തില്‍പ്പെട്ടപ്പോഴൊക്കെ അവരെ സുരക്ഷിതമായി നാട്ടിലെത്തിക്കാന് അവര് കഴിവിന്റെ പരമാവധി ചെയ്തു എന്നത് ഒരു രാജ്യത്തിന്റെ മുഴുവന് അംഗീകാരം അവര്‍ക്ക് നേടിക്കൊടുത്തു. ഈ രണ്ടു വ്യക്തിത്വങ്ങള്‍ക്കും ജനമനസില് നല്ല അംഗീകാരമുള്ളതിന്റെ തെളിവാണ് ഈ രണ്ടുപേരുടെയും പേരുകള് അടുത്ത രാഷ്ട്രപതി സ്ഥാനത്തേയ്ക്ക് ഉയര്‍ന്ന് കേട്ടത്. പക്ഷേ, വിനയം മകുടം ചാര്‍ത്തിയ ഈ വ്യക്തിത്വങ്ങള് ഇത്തരം അഭ്യൂഹങ്ങളില് മയങ്ങി വീഴാറില്ല. ”ജനങ്ങളുടെ സ്നേഹത്തിനും പിന്തുണയ്ക്കും ഹൃദയത്തിലെ സ്ഥാനത്തിനും നന്ദി ” എന്നുമാത്രം മെട്രോമാന് പ്രതികരിച്ചപ്പോള്, ‘പ്രചരിക്കുന്നതെല്ലാം അഭ്യൂഹങ്ങളാണ്. ‘ഞാന് വിദേശകാര്യമന്ത്രിയാണ്, എന്നോട് രാജ്യാന്തര കാര്യങ്ങളെക്കുറിച്ച് ചോദിക്കൂ’ എന്നാണ് സുഷമ സ്വരാജ് പ്രതികരിച്ചത്.\nഅംഗീകാരവും സ്നേഹവും മറ്റുള്ളവരില് നിന്ന് പിടിച്ചുവാങ്ങേണ്ടവയല്ല, നമ്മിലേയ്ക്ക് സ്വയമേ വന്നു ചേരേണ്ടതാണ്. അര്‍ഹതപ്പെട്ട അംഗീകാരമാണെങ്കില് ആര്‍ക്കും അതിനെ തടഞ്ഞുനിര്‍ത്താനാവില്ല. പിടിച്ചുവാങ്ങുന്ന അംഗീകാരങ്ങള്‍ക്കും പരിഗണനകള്‍ക്കും സംതൃപ്തി തരാനുമാവില്ല. തന്നെക്കാള് അര്‍ഹരായവരെ പിന്നീട് കാണുമ്പോള് ജാള്യതയും മനഃസാക്ഷിക്കുത്തും അനുഭവപ്പെടും. ഒരു നേട്ടം സ്വന്തമാക്കാന് ശ്രമിക്കുന്നത് തെറ്റല്ല, പക്ഷേ അതു സ്വാഭാവിക മാര്‍ഗ്ഗങ്ങളിലൂടെയും തന്നെക്കാള് അര്‍ഹതപ്പെട്ട അംഗീകാരങ്ങള് നമ്മെ തേടി വരാനും സഫലമായ ജീവിതത്തിനുടമയാകാനും എന്താണ് ചെയ്യേണ്ടത്?\nരണ്ടുകാര്യങ്ങള് കൊണ്ടാണ് സാധാരണ ഗതിയില് ഒരാള് മറ്റൊരാളെ ബഹുമാനിക്കുന്നത്. അയാളുടെ കയ്യിലുള്ള പണം കണ്ടിട്ടും പെരുമാറ്റം കണ്ടിട്ടും. ‘നാണം കെട്ടും പണം നേടുകില് നാണക്കേടാ പണം മാറ്റിടും’ എന്ന ചൊല്ല് അന്വര്‍ത്ഥമാക്കുമാറ് കയ്യില് പണമുള്ള കാലത്തോളം ഒരാള്‍ക്ക് മറ്റൊരാളില് നിന്ന് ബഹുമാനം നേടിയെടുക്കാന് സാധിച്ചേക്കാം. എന്നാല് കയ്യില് പണം തീരുന്നതോടു കൂടി ആ ബഹുമാനവും തീരുന്നു. ആളുകള് ബഹുമാനിക്കാനുള്ള രണ്ടാമത്തെ കാരണം സ്വഭാവ വൈശിഷ്ട്യമാണ്. പണമില്ലെങ്കിലും സ്ഥാനമാനങ്ങളില്ലെങ്കിലും ജീവിത നന്മയുടെ മഹിമകൊണ്ടും പെരുമാറ്റത്തിലെ കുലീനത കൊണ്ടും ജനഹൃദയങ്ങളെ കീഴടക്കാനാവും. മുകളില് പേരു പ്രസ്താവിക്കപ്പെട്ട രണ്ടുപേരും വ്യക്തിവൈശിഷ്ട്യം കൊണ്ടും ഉന്നത ജീവിത വീക്ഷണം കൊണ്ടും സര്‍വ്വോപരി പെരുമാറ്റ മര്യാദയുടെ ശ്രേഷ്ഠത കൊണ്ടും ജനമനസില് ഇടം നേടിയവരാണ്.\nചെയ്യുന്ന ജോലിയോടുള്ള ആത്മാര്‍ത്ഥതയും അതുവഴി നേടുന്ന വിജയങ്ങളുമാണ് അംഗീകാരങ്ങള് തേടിവരാനുള്ള മറ്റൊരു മാര്‍ഗം. ‘Work is workship’ എന്ന മനോഭാവം ജോലിയില് പുലര്‍ത്തുന്നവര്‍ക്ക് വിജയങ്ങളും കൂട്ടുകാരാവും. ഇന്ത്യയുടെ മുന് രാഷ്ട്രപതിയും ഉജ്ജ്വലവ്യക്തിത്വത്തിന് ഉടമയുമായിരുന്ന ഡോ. എ.പി.ജെ. അബ്ദുള് കലാമിന്റെ വാക്കുകള് ചിന്തനീയമത്രേ. ”If you salute your duty, you no need to salute anybody. But if you pollute your duty, you have to salute everybody”. 1964ല് നാല് ദിവസത്തിനുള്ളില് പാമ്പന് പാലം പുനര് നിര്‍മിച്ചതോടുകൂടി ശ്രദ്ധിക്കപ്പെട്ട ഇ. ശ്രീധരന്റെ കഴിവും കഠിനാധ്വാനത്തിനും പിറന്നത് രാജ്യത്തിന് അഭിമാനം നല്‍കിയ നിരവധി പ്രോജക്ടുകള്. പ്രതിഫലങ്ങളും അംഗീകാരങ്ങളും ആഗ്രഹിക്കാതെ അര്‍പ്പണ മനോഭാവത്തോടെ ചെയ്ത ജോലികളുടെ സത്ഫലങ്ങള്! സച്ചിന് ടെണ്ടുല്‍ക്കര് എന്ന മഹാനായ ക്രിക്കറ്ററെ ഇത്ര പ്രഗത്ഭനായ കളിക്കാരനാക്കിയതും കഠിന പരിശ്രമങ്ങളും കളിയോടുള്ള ആത്മാര്‍ത്ഥതയും തന്നെ. ‘ബാറ്റ് ചെയ്യുന്നത് തന്റെ ദൈനം ദിന ജോലിയായിട്ടാണ് സച്ചിന് കാണുന്നതെ’ന്നാണ് ഒരിക്കല് ഒരു ക്രിക്കറ്റ് വിദഗ്ദ്ധന് സച്ചിനെക്കുറിച്ച് പറഞ്ഞത്.\nഅര്‍ഹതയില്ലാത്ത സ്ഥാനവും അംഗീകാരവും ആഗ്രഹിക്കാതിരിക്കുകയും അതിന് അര്‍ഹതയുള്ളവരെ തടയാതിരിക്കുകയും ചെയ്യുക എന്നതാണ് മറ്റൊരു പ്രധാന കാര്യം. കുടുംബ ജീവിതത്തിലായാലും സമൂഹ ബന്ധങ്ങളിലായാലും അര്‍ഹതയില്ലാത്തതും തന്റെ കഴിവിന് ഇണങ്ങാത്തതുമായ സ്ഥാനവും അംഗീകാരവും കിട്ടണമെന്ന് ശഠിക്കാതിരിക്കുക. മറ്റുള്ളവരുടെ സ്നേഹവും ആദരവും പിടിച്ചുപറ്റുന്ന രീതിയില് തന്റെ ജീവിതത്തിനുവേണ്ട മാറ്റം വരുത്തുകയാണ് ഓരോരുത്തരും ചെയ്യേണ്ടത്. ഉള്ളതിനെക്കാള് വലുതായി തന്നെക്കുറിച്ച് ചിന്തിക്കുന്നിടത്ത് കിട്ടാത്ത അംഗീകാരങ്ങള്‍ക്കു വേണ്ടിയുള്ള ആഗ്രഹവും അതുവഴി മറ്റുള്ളവരുടെ മുമ്പില് വലിയവരായി കാണപ്പെടാനുള്ള ആഗ്രഹവും ശക്തമാകും. സ്വയം മറക്കുകയും മറ്റുള്ളവരുടെ മുമ്പില് പരിഹാസ്യരാകുന്ന അവസ്ഥയിലേക്ക് അത് കൊണ്ടുചെന്നെത്തിക്കുകയും ചെയ്യും.\nഒരു രാജ്യത്തിന്റെ ഏറ്റവും പരമോന്നത പദവികളിലേക്ക് നാമനിര്‍ദ്ദേശം ചെയ്യപ്പെട്ടിട്ടും അനിതരസാധാരണമായ വിനയഭാവത്തോടും ഹൃദയ നന്മയോടും കൂടെ, ഉന്നത പദവിയുടെ പ്രലോഭനത്തില് വീഴാതെ സ്വന്തം ജോലികളിലേയ്ക്കു മാത്രം ശ്രദ്ധിക്കുന്ന ഈ പുരുഷ – മഹതീ രത്നങ്ങള് വി. ബൈബിളിലെ ഈ വാചകം ഓര്‍മ്മിപ്പിക്കുന്നു. ”അവര് വന്നു തന്നെ രാജാവാക്കാന് വേണ്ടി ബലമായി പിടിച്ചുകൊണ്ടുപോകാന് ഭാവിക്കുന്നു എന്നു മനസിലാക്കിയ ഈശോ വീണ്ടും തനിയെ മലമുകളിലേയ്ക്ക് പിന്മാറി. ” (യോഹന്നാന് 6:15). ഉദാഹരണങ്ങള് ചൂണ്ടിക്കാണിച്ചുകൊടുക്കുന്ന എളുപ്പപ്പണി ചെയ്ത് ഒഴിഞ്ഞുമാറാതെ സ്വയം ഉദാഹരണങ്ങളായി മാറുന്ന കഠിനാധ്വാനികളെ ഇനിയും ധാരാളമായി അംഗീകാരങ്ങള് തേടിവരട്ടെയെന്ന പ്രാര്‍ത്ഥനയോടെ, നന്മനിറഞ്ഞ ഒരാഴ്ച സ്നേഹപൂര്‍വ്വം ആശംസിക്കുന്നു.\n‘ഞായറാഴ്ചയുടെ സങ്കീര്‍ത്തനം – 51’ – സ്നേഹപൂര്‍വ്വം, ഫാ. ബിജു കുന്നയ്ക്കാട്ട്


ബംഗ്ലാദേശിന് തകർപ്പൻ ജയം : കൂറ്റൻ റൺസ് മറികടക്കാനാകാതെ സൗത്ത് ആഫ്രിക്ക\nJun 3, 2019, 12:23 am IST\nഇംഗ്ലണ്ട് : ക്രിക്കറ്റ് ലോകകപ്പിലെ നാലാം മത്സരത്തിൽ ബംഗ്ലാദേശിന്റെ കൂറ്റൻ റൺസിനു മുന്നിൽ രണ്ടാം തോൽവി ഏറ്റുവാങ്ങി സൗത്ത് ആഫ്രിക്ക. ഓവൽ സ്റ്റേഡിയത്തിൽ നടന്ന പോരാട്ടത്തിൽ 21 റൺസിനാണ് സൗത്ത് ആഫ്രിക്ക തോറ്റത്. ടോസ് നഷ്ടപ്പെട്ട് ആദ്യം ബാറ്റ് ചെയ്ത ബംഗ്ലാദേശ് നിശ്ചിത ഓവറിൽ ആറു വിക്കറ്റ് നഷ്ടത്തിൽ നേടിയ 330 റൺസ് മറുപടി ബാറ്റിങ്ങിൽ സൗത്ത് ആഫ്രിക്കയ്ക്ക് മറികടക്കാൻ സാധിച്ചില്ല. 50 ഓവറിൽ എട്ടു വിക്കറ്റ് നഷ്ടത്തിൽ 309 റൺസ് എടുക്കുവാൻ മാത്രമാണ് സാധിച്ചത്.\nഷാക്കിബ് അല് ഹസന് (75), മുഷ്ഫിഖര് റഹീം (78) എന്നിവരുടെ അര്‍ധ സെഞ്ചുറികൾ തകർപ്പൻ സ്‌കോർ നേടാൻ ബംഗ്ലാദേശിനെ സഹായിച്ചു. സൗമ്യ സര്‍ക്കാര് (42), മഹ്മുദുള്ള (33 പന്തില് 46) എന്നിവരും മികച്ച പ്രകടനവും കാഴ്ച വെച്ചു. തമീം ഇഖ്ബാല് (16), മുഹമ്മദ് മിഥുന് (21), മൊസദെക് ഹൊസൈന് (26) എന്നിവരാണ് പുറത്തായ മറ്റു താരങ്ങൾ. മഹ്മുദുള്ളയ്‌ക്കൊപ്പം മെഹ്ദി ഹസന് (5) പുറത്താവാതെ നിന്നു. ദക്ഷിണാഫ്രിക്കയ്ക്കായി ഇമ്രാന് താഹിര്, ആന്‍ഡിലെ ഫെഹ്ലുക്വായോ,ക്രിസ് മോറിസ് എന്നിവർ രണ്ടു വിക്കറ്റ് വീതം എറിഞ്ഞിട്ടു.\nക്യാപ്റ്റന് ഫാഫ് ഡു പ്ലെസിയാണ്( 62) ദക്ഷിണാഫ്രിക്കയുടെ ടോപ് സ്‌കോറര്. ക്വിന്റണ് ഡി കോക്ക് (23), എയ്ഡന് മാര്‍ക്രം (45), ഡേവിഡ് മില്ലര് (38), റസ്സി വാന് ഡര് ഡസ്സന് (41), ജെ.പി ഡുമിനി (45), ആന്‍ഡിലെ ഫെഹ്‌ലുക്വായോ (8), ക്രിസ് മോറിസ് (10) എന്നിവരാണ് പുറത്തായ താരങ്ങൾ. കഗിസോ റബാദ (13), ഇമ്രാന് താഹിര് (10) പുറത്താവാതെ നിന്നു. ബംഗ്ലാദേശിനായി മുസ്തഫിസുര് റഹ്മാൻ മൂന്നും, മുഹമ്മദ് സെയ്ഫുദീൻ രണ്ടും, മെഹിദി ഹസൻ, ഷാക്കിബ് അല് ഹസന് എന്നിവർ ഒരു വിക്കറ്റ് വീതവും സ്വന്തമാക്കി.\nBangladesh south africa FEATURED ICC WORLD CUP icc world cup 2019 icc cricket world cup 2019\nപെരുന്നാളിന് നാട്ടിലേയ്ക്ക് തിരിക്കാനിരുന്ന മലയാളികള്‍ക്ക് യാത്ര നിഷേധിച്ച് സൗദി എയര്‍ലൈന്‍സ്\nയൂണിവേഴ്‌സിറ്റി കോളേജിൽ ലൈബ്രേറിയൻ : താത്കാലിക നിയമനം